open-index/open-wikipedia-markdown huggingface dataset:
లక్ష్మీదేవి కనకాల

**లక్ష్మీదేవి కనకాల** (మ. ఫిబ్రవరి 3, 2018) నాటకరంగ ప్రముఖులు, నట శిక్షకులు. థియేటర్ ఆర్ట్స్ లో రజనీకాంత్, చిరంజీవి, రాజేంద్ర ప్రసాద్ మొదలగు అనేకమందిని సినిమా రంగ నటులుగా తీర్చిదిద్దారు.

## జీవిత విశేషాలు
ఆమె తన 11 సంవత్సరాల వయస్సులో ఈ నాటక రంగంలోనికి వచ్చారు. ఆమె నాట్యకారిణిగా మొదట్లో ఉండేవారు. ఆమె 1957లో నాట్యం పై హైదరాబాదులో జరిగిన సెమినార్ కు వచ్చారు. అప్పుడు హైదబాదులో స్థిరపడ్డారు. ఆమె ఎ.ఆర్.కృష్ణ గారి నాట్య విద్యాలయంలో శిక్షణ పొందారు. ఆమెను ఎ.ఆర్.కృష్ణ గారు కన్యాశుల్కం నాటకంలో బుచ్చమ్మ పాత్రలో నటించడానికి ఆహ్వానించారు. ఆమె ఎగ్జిబిషన్ గ్రౌండ్ లో ఆమె ఆ పాత్రలో నటించారు.

ఆమె సాంగ్ అండ్ డ్రామా డివిజన్ లో పనిచేసారు. అక్కడ జరిగిన ఇంటర్వ్యూలో హాజరైన దేవదాస్ కనకాల ఆమెకు పరిచయమయ్యారు. 1971 నవంబరు 21న దేవదాస్ కనకాలను వివాహం చేసుకున్నారు. మద్రాసులో ఫిలిం ఇండస్త్రీ వారు ఒక ఇనిస్టిట్యుట్ స్థాపించిన తరువాత దానికి రాజా రామదాస్ గారు ప్రిన్సిపాల్ గా పనిచేసారు. దానిలో కళాకారులకు శిక్షణ నివ్వడానికి ఉపాద్యాయులుగా దేవదాస్ కనకాల అందులో ఉద్యోగంలో చేరారు. తరువాత ఆ సంస్థ వారు లక్ష్మీదేవిని కూడా ఆహ్వానించారు. అప్పటికి సెంట్రల్ గవర్నమెంటు సంస్థలో పనిచేస్తున్నందున నాటకాలనూ వేసేవారు. ఆ సమయంలో ఆమెకు ఒక కుమారుడు (రాజీవ్ కనకాల) జన్మించారు. తరువాత ఆమె తన ఉద్యోగానికి రాజీనామా చేసి ఆ సంస్థలో 1974లో లెక్చరర్ గా చేరారు. అప్పటికి సినీనటుడు రాజేంద్రప్రసాద్ మొదటి సంవత్సరం శిక్షణ పొందుతున్నాడు. అప్పటికి రజనీకాంత్ వారు రెండవ సంవత్సరం బ్యాచ్ లో శిక్షణ పొందుతున్నారు. 1975లో దేవదాస్ కనకాల ఫిలిం ఛాంబర్ కు రిజైన్ చేసారు. అప్పటికి ఆమెకు ఒక అమ్మాయి (శ్రీలక్ష్మి కనకాల) జన్మించింది. సినిమానటుడు చిరంజీవి ఆమెకు ఐదవ బ్యాచ్ (1977-78) విద్యార్థి. 1978 లో ఆ ఛాంబర్ మూసివేసారు. అప్పుడు ఎం.జి.రాంచంద్రన్ అధికారంలోకి వచ్చాడు. అప్పుడు అడయార్ ఇనిస్టిట్యూట్ లో తమిళంలో మాత్రమే శిక్షణ నిచ్చేవారు. ఇతరభాషలకు శిక్షణనిచ్చేవారు కాదు. అక్కడ ఎవరూ చేరడం లేదు. అందువల్ల ఈ ఛాంబర్ నూ మూసివేసి ఇక్కడ ఉన్న సిబ్బందిని ఆ ఇనిస్టీట్యూట్ కు తరలించారు. ఆమె అడయార్ ఇనిస్టిట్యూట్ లో శిక్షకురాలిగా చేరారు. అక్కడ ఆమె వద్ద శిక్షణ పొందినవారే శుభలేఖ సుధాకర్, సుహానిసి మొదలైన వారు. 1981, 1982 బ్యాచ్ లు పూర్తిచేసిన తదుపరి ఆమె మరలా హైదబాదులో ప్రారంభమైన థియేటర్ ఆర్ట్స్ లో శిక్షకురాలిగా ఆమె భర్తతో పాటు చేరారు. అనేక మంది సినిమా నటీనటులకు ఆమె శిక్షణ నిచ్చారు.

## సినిమాలలో
ఆమె సినిమాలలో చాలా తక్కువగా చేసారు. ఆమె ప్రేమ బంధంలో జయప్రదకు తల్లిగా నటించారు. ఒకఊరికథ సినిమాలో అసోసియేట్ గా పనిచేస్తూనే ఒక చిన్నపాత్రలో నటించారు. మాష్టారి కాపురం లో ఒక పాత్రలో నటించారు. పోలీస్ లాకప్ సినిమాలో విజయశాంతికి అత్తగారి పాత్రలో నటించారు. కొబ్బరిబోండాం సినిమాలో రాజేంద్రప్రసాద్ కు తల్లిగా నటించారు.

## వ్యక్తిగత జీవితం
ఆమె కుమారుడు రాజీవ్ కనకాల ప్రముఖ సినిమా, టెలివిజన్ నటుడు. కోడలు కనకాల సుమ కూడా ప్రసిద్ధ యాంకర్, నటీమణి. లక్ష్మీదేవి కుమార్తె శ్రీలక్ష్మి కనకాల టెలివిజన్ నటీమణి. అల్లుడు పెద్ది రామారావు కూడా నాటకరంగ ప్రముఖులు.

## పురస్కారాలు
* మా టెలివిజన్ ఎంటార్‌టైన్ మెంట్ అవార్డు 

## మరణం
లక్ష్మీదేవి 2018, ఫిబ్రవరి 3న హైదరాబాదులోని తన స్వగృహంలో మరణించారు.

## మూలాలు

## ఇతర లింకులు
* Devadas Kanakala Couple | Open Heart With RK | Full Episode

వర్గం:తెలుగు సినిమా నటీమణులు
క్రీస్తు తెలియని సంవత్సరాలు

**యేసు** (*Jesus*) (క్రీ.పూ 0 నుండి సా.శ. 26–36 వరకు)  **నజరేయుడైన యేసు**గా కూడా పిలవబడే ఈయన పేరిట పోపు గారిచే అంతియొకయలో యేసు వారి శిష్యులకు క్రైస్తవులు అనే పేరు పెట్టారు. ఈయన **యేసు క్రీస్తు**గా కూడా వ్యవహరించబడతాడు. క్రీస్తు అన్న పదము గ్రీకు భాషలో *క్రీస్తోస్* ("ఆభిషిక్తుడు") నుండి పుట్టింది.ఇది హీబ్రూలో "మెసయ్యా"కు సమానం. ఇక () (లూక్:2:46) విషయానికి వస్తే క్రీస్తు 12 సంవత్సరముల వయస్సు తర్వాత 18 సంవత్సరములు ఎవరికి తెలియని సంఘటనలు కూడా ఉన్నాయి అని కొందరు చెబుతారు. అయితే యూదుల ఆచారము ప్రకారము ప్రతి సంవత్సరము పాపపరిహారార్థ బలి యెరుషలేములో చెల్లించాలి,లేకపోతే అతను యూదుడిగా పరిగణించబడడు. ఏసు ప్రభుతో చుట్టుప్రక్కల ఉన్న వారు ఈయన వడ్ల వారి కుమారుడు కాదా అనగా

వడ్రంగి కుమారుడు కాదా ఈయన సహోదరులు, సహోదరీలు మనతో ఉన్నవారు కదా అని చెప్పడం బైబిల్లో చూస్తాము దీన్ని బట్టి చరిత్రకారుడు నికోలస్ వంటి కొందరు తమ యొక్క పేరు కొరకు ఈ విధంగా దుర్బోధ లను తీసుకువచ్చారని చెబుతారు.

## స్వూన్   సిద్ధాంతం
స్వూన్ సిద్ధాంతం ప్రకారము ఏసుక్రీస్తు ఈస్టర్ రోజున (సిలువ వేసిన 3 రోజుల తర్వాత) లేచి కొంత కాలము తర్వాత చనిపోయిన పిమ్మట ఆయనను కాశ్మీర్లో గల కన్యార్ జిల్లాలో గల హర్వాన్లో ఇద్దరు అపోస్టులు పూడ్చి పెట్టారు. ఈ విషయం మెహర్ బాబా, నోటొవిచ్, ఫీదా హస్నియన్ అంగీకరించారు.

## మిర్జ గులమ్ అహ్మద్
మిర్జ గులమ్ అహ్మద్ అహ్మదీయ ముస్లీమ్ సంఘం స్థాపకుడు, భారతదేశంలో క్రీస్తు (Jesus in India) అనే పుస్తకం రచయిత. ఇతని ప్రకారము క్రీస్తు కాశ్మీర్లో నివసిస్తు తన 120వ ఏట మరణించాడు. తరువాత ఆయనను కాశ్మీర్ లోని రోజాబాల్ మందిరంలో సమాధి చేసారు.

## మూలాలు


వర్గం:క్రైస్తవ మతము
పుస్తకాల పురుగు

పుస్తకాల పురుగు లేదా బిబ్లియోఫైల్ అంటే పుస్తకాలను ఇష్టపడే మరియు తరచుగా చదివే లేదా సేకరించే వ్యక్తి. బిబ్లియోఫిలియా లేదా బిబ్లియోఫిలిజం అంటే పుస్తకాల ప్రేమ. వీరు  పుస్తకాలను ప్రేమించేవారు. వీరు పుస్తకాల గురించి తెలుసుకోవడానికి, చదవడానికి, వాటిని గురించి మాట్లాడటానికి, సేకరించడానికి అమితమైన ఉత్సాహం చూపిస్తారు. 

బిబ్లియోఫైల్స్ పెద్ద, ప్రత్యేకమైన పుస్తక సేకరణలను కలిగి ఉండవచ్చు. వారు పాత ఎడిషన్లు, ఆటోగ్రాఫ్ చేసిన కాపీలు లేదా ఇలస్ట్రేటెడ్ వెర్షన్‌లను ఎంతో విలువైనవిగా పరిగణించవచ్చు. బిబ్లియోఫిలియా అనేది బిబ్లియోమేనియా నుండి భిన్నంగా ఉంటుంది, ఇది వ్యక్తుల మధ్య సంబంధాలు లేదా ఆరోగ్యాన్ని ప్రభావితం చేసే పుస్తకాలను సేకరించాలనే తప్పనిసరి వ్యామోహం. "బిబ్లియోఫైల్" అనే పదం 1820 నుండి వాడుకలో ఉంది మరియు విస్తృతమైన పుస్తక సేకరణలకు ప్రసిద్ధి చెందిన లార్డ్ స్పెన్సర్ మరియు జె.పి. మోర్గాన్ వంటి చారిత్రక వ్యక్తులతో ముడిపడి ఉంది.

## ప్రొఫైల్
క్లాసిక్ బిబ్లియోఫైల్ చదవడానికి ఇష్టపడతాడు, పుస్తకాలను ఆరాధిస్తాడు మరియు సేకరిస్తాడు. తరచుగా పెద్ద మరియు ప్రత్యేకమైన సేకరణను సేకరిస్తాడు. బిబ్లియోఫైల్స్ సాధారణంగా వారు ఇష్టపడే లేదా ప్రత్యేక విలువ కలిగిన పుస్తకాలను కలిగి ఉంటారు, అలాగే అసాధారణ బైండింగ్‌లు, ఆటోగ్రాఫ్ చేయబడిన లేదా ఇలస్ట్రేటెడ్ కాపీలతో పాత ఎడిషన్‌లను కలిగి ఉంటారు.  "బిబ్లియోఫైల్" అనేది పుస్తక సేకరణదారులలో కొద్ది మందికి తగిన పదం.

## ప్రముఖులు
పంతొమ్మిదవ శతాబ్దంలో అమెరికా పారిశ్రామికీకరణలో ప్రముఖ పాత్ర వహించిన జె.పి. మోర్గాన్ పుస్తకాలంటే విపరీతంగా ప్రేమించేవాడు. 1884 లో 1459 సంవత్సరానికి చెందిన మెయిన్జ్ సాల్టర్ అనే పుస్తకాన్ని సొంతం చేసుకోవడానికి 24,750 డాలర్లు చెల్లించాడు.    

## మూలాలు
### నోట్సు

### ఆధారాలు

* 

వర్గం:పదజాలం
వర్గం:పుస్తకాలు
అజయ్ (అయోమయనివృత్తి)

alt=అజయ్ జడేజా|thumb|అజయ్ జడేజా
అజయ్ జడేజా - మాజీ భారతీయ క్రికెటర్.
* అజయ్ దేవగణ్- ప్రముఖ బాలీవుడ్ నటుడు.
* అజయ్ (నటుడు) - ప్రముఖ తెలుగు నటుడు
* అజయ్ అరసాడ -తెలుగు సినిమారంగానికి చెందిన సంగీత దర్శకుడు.
* అజయ్ భట్ - ఉత్తరాఖండ్ రాష్ట్రానికి చెందిన రాజకీయ నాయకుడు. 
* అజయ్ కుమార్ మిశ్రా - ఉత్తర్ ప్రదేశ్ రాష్ట్రానికి చెందిన రాజకీయ నాయకుడు.
* అజయ్ భూపతి - తెలుగు సినిమా దర్శకుడు, స్క్రీన్ ప్లే-మాటల రచయిత. 
* అజయ్ మంకెనపల్లి -రంగస్థల, సినిమా నటుడు, నాటక రంగ గురువు.
* అజయ్ ఘోష్ -తెలుగు సినిమా నటుడు.
* అజయ భల్లా - 1984 బ్యాచ్‌కి చెందిన సీనియర్ ఐఏఎస్ అధికారి.
ఉల్లంగిపాలెం

**ఉల్లంగిపాలెం**, కృష్ణా జిల్లా, మచిలీపట్నం దక్షిణ మండలానికి చెందిన రెవెన్యూయేతర గ్రామం. 

## గ్రామ భౌగోళికం
సముద్రమట్టానికి 7 మీ.ఎత్తు
## రవాణా సౌకర్యాలు
మచిలీపట్నం, పెడన నుండి రోడ్డురవాణా సౌకర్యం ఉంది. రైల్వేస్టేషన్; మచిలీపట్నం, విజయవాడ ప్రదాన రైల్వేస్టేషన్ 69 కి.మీ
## విద్యా సౌకర్యాలు
మండల పరిషత్తు ప్రాథమిక పాఠశాల. 
## దర్శనీయ ప్రదేశాలు/దేవాలయాలు
### శ్రీ అన్నపూర్ణాదేవి సమేత శ్రీ కాశీవిశ్వేశ్వరస్వామివారి ఆలయం
మచిలీపట్టణంలోని పెద ఉల్లంగిపాలెంలో వేంచేసియున్న ఈ ఆలయంలో 2017, మార్చి-5వతేదీ ఆదివారంనాడు, ప్రత్యేక దైవిక కార్యక్రమాలు నిర్వహించారు. వేదపండితుల ఆధ్వర్యంలో లక్ష్మీగణపతి హోమాన్ని భక్తిశ్రద్ధలతో నిర్వహించారు. శివపార్వతుల ఉత్సవమూర్తులకు శాస్త్రబద్ధంగా కళ్యాణం చేపట్టినారు. ఈ కార్యక్రమానికి భక్త్లు అధికసంఖ్యలో విచ్చేసారు. 

## మూలాలు

## వెలుపలి లింకులు

వర్గం:మచిలీపట్నం దక్షిణ మండలంలోని రెవెన్యూయేతర గ్రామాలు
అల్లావుద్దీన్ ఖాన్

**అల్లావుద్దీన్ ఖాన్** (బాబా అల్లావుద్దీన్ ఖాన్ గానూ, ఉస్తాద్ అల్లావుద్దీన్ ఖాన్ గానూ ప్రఖ్యాతులు) (1862 - సెప్టెంబర్ 6, 1972) బెంగాలీ సరోద్ విద్వాంసుడు, సుప్రఖ్యాత హిందుస్తానీ సంగీతకారుడు. 20వ శతాబ్దిలోకెల్లా అత్యుత్తమ హిందుస్తానీ సంగీత గురువుగా పేరుగాంచారు.
## వ్యక్తిగత జీవితం
అల్లావుద్దీన్ ఖాన్ 1862లో ముస్లిం కుటుంబంలో జన్మించారు. ఆయన జన్మస్థలం త్రిపుర. అల్లావుద్దీన్ ఖాన్ హిందూ, ముస్లిం ఆరాధనా పద్ధతులు రెంటినీ పాటించేవారు. ఆయన నిత్యం నమాజ్ చేయడంతో పాటుగా నిత్య శివారాధకుడు కూడా. శివుడిపై ఆయనకున్న భక్తిభావం వల్లనే కుమార్తెకు అన్నపూర్ణాదేవి అని పేరుపెట్టుకున్నారు. ఆయన కుమార్తె అన్నపూర్ణా దేవి సుర్ బాహిర్ (బేస్ సితార్) వాద్యకారిణి, కుమారుడు అలీ అక్బర్ ఖాన్ ప్రముఖ సరోద్ విద్వాంసుడు.

## సంగీత రంగం

ఏడవ ఏటనే సంగీత విద్యను అభ్యసించేందుకు స్వస్థలమైన త్రిపురను విడిచిపెట్టి కలకత్తా (నేటి కోల్ కతా) చేరుకుని ఎన్నో కష్టనష్టాలు అనుభవించారు. చివరికి తాన్ సేన్ వంశస్థుడు, సుప్రసిద్ధుడు అయిన వజీర్ ఖాన్ వద్ద శిష్యరికం పొందారు. అల్లావుద్దీన్ ఖాన్ ప్రధానంగా సరోద్ విద్వాంసుడిగా ప్రఖ్యాతి పొందినా మొత్తంగా 16 వాద్యాలపై ఆయన నైపుణ్యం సాధించారు.

## మూలాలు

## ఇతర లింకులు
* Ustad Baba Allaudin Khan, Detailed Biography and images at California Institute of the Arts

వర్గం:1860ల జననాలు
వర్గం:1972 మరణాలు
వర్గం:భారతీయ సంగీతకారులు
వర్గం:సితార్ విద్వాంసులు
వర్గం:సంగీత నాటక అకాడమీ అవార్డు గ్రహీతలు
వర్గం:పద్మభూషణ పురస్కార గ్రహీతలు
వర్గం:పద్మవిభూషణ పురస్కార గ్రహీతలు
వర్గం:భారతీయ ముస్లింలు
వర్గం:ఘరానాలు
వర్గం:షెహనాయ్ విద్వాంసులు
మెడికల్ అల్ట్రాసౌండ్

**మెడికల్ అల్ట్రాసౌండ్** లేదా **డయాగ్నొస్టిక్ సోనోగ్రఫీ** లేదా **ఆల్ట్రాసోనోగ్రఫీ** అనేది అల్ట్రాసౌండ్ వినియోగ ఆధారిత డయాగ్నొస్టిక్ ఇమేజింగ్ పద్ధతి. దీనిని స్నాయువులు, కండరాలు, కీళ్ళు, నాళాలు, అంతర్గత అవయవాలు వంటి అంతర్గత శరీర నిర్మాణాలు చూడడానికి ఉపయోగిస్తారు. దీని ఉపయోగం యొక్క లక్ష్యం వ్యాధి యొక్క మూలాలను కనుగొని బాగుచేయడం. గర్భిణీ స్త్రీలను పరిశీలించే అభ్యాసానికి ఉపయోగించే అల్ట్రాసౌండ్ ను "ఆబ్స్టెరిక్ అల్ట్రాసౌండ్" అంటారు. అల్ట్రాసౌండ్ అనేవి మానవులకు వినిపించే 20వేల హెర్ట్‌జ్‌ల పౌనఃపున్యం  కన్నా ఎక్కువ ఫ్రీక్వెన్సీలతో ఉండే శబ్ద తరంగాలు (> 20,000 Hz). ఈ పౌనఃపున్యం ఉన్న శబ్దాలు మానవులకు వినిపించవు.

వైద్యరంగంలో అతిధ్వనులను శరీర అంతర్భాగాలను పరిశీలించేందుకు, రోగగ్రస్థ కణజాలం నిర్మూలించేటందుకు, చెడిపోయిన కణజాలాన్ని బాగుచేయడానికి ఉపయోగిస్తారు. కీళ్ళ నొప్పులు, కండరాల నొప్పుల నివారణలో అతిధ్వనులను ఉపయోగిస్తారు. మూత్రపిండాలలోని రాళ్ళను నిర్మూలించడానికి కూడా అతిధ్వనులను వాడుతున్నారు. శరీర అంతర్భాగాల్ని పరిశీలిచడంలో అతిధ్వనులు X-కిరణాల కన్నా సమర్ధవంతముగా పనిచేస్తాయి. కొన్ని రకాల క్యాన్సర్ కణితుల సాంద్రతలలో ఉండే అతి స్వల్ప తేడాలు గుర్తించడంలో X-కిరణాలు అంత ఉపయోగకరం కాదు. గర్భములో ఉన్న శిశువుకు సంభందిచిన సమాచారాన్ని తెలుసుకోవడములో అతిధ్వనులు ఎంతగానో ఉపయోగపడుతున్నాయి. కణజాలం గుండా అతిధ్వనులు ప్రసారము చేసిన్నప్పుడు దాని సాంద్రత, స్థితిస్థాపకతల ఆధారముగా అతిధ్వనులు వేర్వేరు డిగ్రీలలో పరావర్తనము చెందుతాయి. కణజాలము యొక్క నిరోధము కారణముగా అంతర్గత ఉష్ణాన్ని జనింపజేసే డయాథర్మిక్ సాధనాలను ఫిజికల్ థెరపీలో విస్తారముగా వాడుతున్నారు. అతిధ్వనులను ఉపయోగించడం ద్వారా సంప్రదాయ శస్త్ర చికిత్సలో కన్నా అతి తక్కువ పరిమాణములో శరీరంపై గాటు లేదా రంధ్రాలు చేయడం ద్వారా శస్త్ర చికిత్స చేయడం వీలవుతుంది. ఈ పద్ధతి మెదడు, చెవి వంటి భాగాలపై చేసే సున్నితమైన శస్త్ర చికిత్సలో ఉపయోగిస్తున్నారు.
## ఇవి కూడా చూడండి
*3D అల్ట్రాసౌండ్
వర్గం:అతిధ్వనులు
వర్గం:వైద్య శాస్త్రము
అతిధ్వనులు

**అల్ట్రాసౌండ్లు** లేదా **శ్రవణాతీత ధ్వనులు** లేదా  **అతిధ్వనులు** అనేవి మానవ వినికిడి పరిమితి కంటే ఎక్కువ పౌనఃపున్యాలతో ఉన్న ధ్వని తరంగాలు. అల్ట్రాసౌండ్ అనేది మానవులకు వినిపించక పోవడంలో తప్ప, దాని భౌతిక లక్షణాలలో 'సాధారణ' (వినిపించే) ధ్వని నుండి భిన్నంగా ఉండదు.20,000 హెర్ట్జ్ కంటే ఎక్కువ పౌనఃపున్యం ఉన్న ధ్వనులను అతిధ్వనులు అంటారు. అతిధ్వనులను పాలను శుభ్రపరచడానికి, మానవుల్లో కీళ్ల నొప్పు లకు చికిత్స చేయడానికి ఉపయోగిస్తారు. శరీర అంతర భాగంలో ఉండే కణాల స్థానాన్ని నిర్ణయించడానికి, కాంతి నిరోధక పదార్థాల్లో దాచిన వస్తువుల ఉనికిని గుర్తించడానికి కూడా వాడతారు.

## జంతువులు

గబ్బిలాలు తమ ఆహారాన్ని గుర్తించడానికి ఆల్ట్రాసోనిక్ రంగింగ్ యొక్క వివిధ పద్ధతులను ఉపయోగిస్తాయి. అవి 100&nbsp;kHz కంటే ఎక్కువ పౌనః పున్యాలను గుర్తించగలవు. బహుశా 200&nbsp;kHz వరకు గుర్తించగలవు.
## అతిధ్వనుల అనువర్తనాలు
భౌతిక శాస్ర్తము, రసాయన శాస్త్రం, వైద్యశాస్త్రములలో విభిన్న క్షేత్రాలలో అతిధ్వనుల ఉపయోగాలు అనేకం ఉన్నాయి.వాటిలోకొన్ని: 
# పదార్థ నిర్మాణన్ని కనుగొనడం, 
# లోహాలలో పగుళ్ళని గుర్తించడం
# శుభ్రం, శుద్ధి చేయడం,
# సముద్రపు లోతును కనుగొనడం,
# దిశా సంకేతాలు పంపడం
# స్పటికాల స్థితి స్తాపక సౌష్టవం,
# నీతిలోపల ఉండే జలాంతర్గాతములు, మంచు దిమ్మెలు, ఇతర వస్తువుల ఆచూకి కనుగొనడం,
# లోమ మిశ్రమాల తయారి,
# రసాయనిక ప్రభావం,
# స్ఫటికీకరణ,
# జైవిక ప్రభావము,
# సొల్డరింగ్, లోహాలను కత్తిరించడం,
# వైద్యరంగంలో ప్రయోజనాలు. 
# పాలు, నీటిలోని హానికర బ్యాక్టీరియాను నిర్మూలించడానికి 
# విరిగిన దంతాలను సులభంగా తొలగించడం, కీళ్ల నొప్పులను నివారించడానికి
# దోమలను పారద్రోలడం
## అతి ధ్వని ఉత్పాదకాలు
thumbnail|కుడి
అతి ధ్వనులను అనేక విధాలుగా ఉత్పత్తి చేయవచ్చు.ఉత్పాదకాలను నాలుగు తరగతులుగా విభజింపవచ్చు.
* (a) యాంత్రిక ఉత్పాదకాలు
* (b) ఉష్ణీయ ఉత్పాదకాలు
* (c) అయస్కాంత విరూపణ ఉత్పాదకాలు
* (d) పీడన విద్యుత్ ఉత్పాదకాలు

## మూలాలు

వర్గం:అతిధ్వనులు
లావు నాగేశ్వరరావు

**లావు నాగేశ్వరరావు** భారతదేశ సర్వోన్నత న్యాయస్థానం సుప్రీంకోర్టు న్యాయమూర్తి. ఆయన 1995 నుండి 2014 వరకు వీరు సుప్రీంకోర్టులో రెండుసార్లు అదనపు సొలిసిటర్ జనరల్ గా పనిచేసారు. సుప్రీంకోర్టులో సీనియర్‌ లాయర్‌గా 22 ఏళ్లుగా నాగేశ్వరరావు పనిచేస్తున్నారు. ఎన్నో కీలకమైన కేసులను వాదించి మంచి న్యాయకోవిదుడిగా పేరు గడించారు. స్వయంకృషికి, పట్టుదలకు మారుపేరుగా నిలిచారు. వివిధ కేసుల్లో సుదీర్ఘ వాదనలు వినిపించిన ఆయన అక్కడ సీనియర్ కౌన్సిల్ హోదాను పొందారు. సీనియర్ కౌన్సిల్ హోదా నుంచి ఆయన నేరుగా న్యాయమూర్తిగా పదవీ బాధ్యతలు చేపట్టారు. 
## జీవిత విశేషాలు
ఆయన ఆంధ్రప్రదేశ్ రాష్ట్రానికి చెందిన గుంటూరు జిల్లా లోని పెదనందిపాడు గ్రామంలో వెంకటేశ్వర్లు, శివనాగేంద్రమ్మ దంపతులకు జూన్ 8 1957 న జన్మించారు. స్థానిక లయోలా పాఠశాలలో ప్రాథమిక విద్యను, గుంటూరులోని టీజేపీఎస్‌ కళాశాల్లో బీకాం డిగ్రీ పూర్తి చేశారు. ఏసీ కళాశాలలో లా చదివారు. ఆయనకు నాటక రంగంలో ఎక్కువగా ఆసక్తి ఉండేది. ఆయనకు నాటకాలతో పాటు సినిమా, క్రికెట్ లు కూడా ఆసక్తికరమైన అంశాలు. ఆయన న్యాయవాదిగా ప్రాక్టీసు చేస్తున్న సమయంలో ప్రతిధ్వని సినిమాలో పోలీసు పాత్ర వేసారు. క్రికెటర్ గా ఆయన ఆంధ్ర జట్టు తరఫున రంజీ ల్లో ఆడారు.

1982నుంచి 1984 వరకూ గుంటూరు జిల్లా కోర్టులోనూ, ఆ తర్వాత 1994వరకూ హైకోర్టులోనూ ప్రాక్టీస్‌ చేశారు. 1995 జనవరి నుంచి సుప్రీం కోర్టులో న్యాయవాదిగా పలు కీలక, ప్రధాన కేసులు వాదిస్తూ జాతీయస్థాయిలో పేరొందారు.

## సుప్రీం కోర్టు జడ్జిగా
సుప్రీంకోర్టుకు జడ్జిగా రావాలంటే ముందుగా ఏదైనా హైకోర్టులో ప్రధాన న్యాయమూర్తిగా పనిచేసి ఉండాలి. కానీ నాగేశ్వరరావు మాత్రం ఇప్పటివరకు ఏ స్థాయి కోర్టులోనూ న్యాయమూర్తిగా పనిచేయలేదు. ఇలా కిందిస్థాయిలో ఏ కోర్టులోనూ న్యాయమూర్తిగా పనిచేయకుండా నేరుగా సర్వోన్నత న్యాయస్థానం జడ్జిగా ఎన్నికైన తొలి తెలుగు వ్యక్తిగా లావు నాగేశ్వరరావు ఘనత సాధించారు. అంతే కాదు జస్టిస్‌ సంతోష్‌ హెగ్డే తర్వాత.. నేరుగా సుప్రీంకోర్టు న్యాయమూర్తిగా దక్షిణాది నుంచి ఎన్నికైన రెండో లాయర్ కూడా ఆయనే కావడం విశేషం. వీరు 2016, మే-13వ తేదీ శుక్రవారంనాడు సుప్రీం కోర్టు న్యాయమూర్తిగా పదవీ స్వీకారం చేసారు.

## జన్మభూమి రుణం
ఆయన స్వగ్రామమైన పెదనందిపాడును దత్తత తీసుకున్నారు. అచట అనేక అభివృద్ధి కార్యక్రమాలకు, యువత ఉపాధికి శ్రీకారం చుట్టారు. ఊరిలో పెద్దఎత్తున చెట్లు నాటే కార్యక్రమాన్ని చేపట్టారు. వైద్య శిబిరాలను ఏర్పాటు చేసారు. పెదనందిపాడు ఎడ్యుకేషనల్‌ సొసైటీని ఏర్పాటు చేసి పేద విద్యార్థులకు స్కాలర్‌షిప్ లు అందజేస్తున్నారు. సంవత్సరానికి రూ.లక్ష వ్యయంతో ఒక విద్యార్థిని చదివిస్తున్నారు. పదవీవిరమణ తరువాత గ్రామంలోనే ఉండి సేవ చే యాలనే తలంపుతో ప్రస్తుతం పెదనందిపాడులో ఇల్లు కట్టిస్తున్నారు.

## మూలాలు

వర్గం:1957 జననాలు
వర్గం:తెలుగువారిలో న్యాయవాదులు
వర్గం:గుంటూరు జిల్లా న్యాయవాదులు
వర్గం:గుంటూరు జిల్లాకు చెందిన సుప్రీమ్‌కోర్టు న్యాయమూర్తులు
కామిశెట్టి శ్రీనివాసులు

**కామిశెట్టి శ్రీనివాసులు** ( 1941 జూన్ 25 - 2020 సెప్టెంబరు 19) అన్నమాచార్య కీర్తనలపై పరిశోధన చేసిన వారిలో ప్రముఖుడు. ఇదే రంగంలో కీలకమైన పరిశోధన చేసిన రాళ్ళపల్లి అనంతకృష్ణ శర్మ శిష్యుడు. 
## జీవిత విశేషాలు
ఆయన జూన్ 25, 1941 తేదీన లక్ష్మీదేవి, కామిశెట్టి వెంకటసుబ్బయ్య దంపతులకు కడపలో జన్మించాడు. అక్కడే ప్రభుత్వ ఆర్ట్స్ కళాశాల నుంచి డిగ్రీ పూర్తి చేశాడు. 1963లో శ్రీవేంకటేశ్వర విశ్వవిద్యాలయం నుంచి తెలుగుసాహిత్యంలో ఎం.ఏ పూర్తి చేశాడు. తరువాత భాషాశాస్త్రంలో పీజీ డిప్లోమా చేశాడు.

ఆయన చదువుతున్నప్పుడే అన్నమాచార్య కీర్తనలపై ఆసక్తి కలిగింది. వెంటనే రాళ్ళపల్లి అనంతకృష్ణ శర్మ దగ్గర శిష్యుడిగా చేరాడు. అన్నమాచార్య కీర్తనలపై ఆయన ఆసక్తిని, కృషిని గమనించిన తిరుమల తిరుపతి దేవస్థానం వారు 1978లో అన్నమాచార్య ప్రాజెక్టుకు డైరెక్టరుగా నియమించింది. ఆడియో, వీడియో రికార్డింగులలో ఆయన ప్రతిభను గమనించిన తితిదే వారు శ్రీవెంకటేశ్వర రికార్డింగ్స్ అనే ప్రాజెక్టుకు కూడా ఆయన్నే డైరెక్టరుగా నియమించారు. ఆ బాధ్యతలో భాగంగా ఆయన భారతరత్న ఎం.ఎస్ సుబ్బులక్ష్మి చే పాడించి శ్రీవేంకటేశ్వర పంచరత్నమాలను రికార్డింగు చేయించారు. దేశమంతటా సంగీత కార్యక్రమాలు ఏర్పాటు చేయించాడు. పేరు పొందిన సంగీత విద్వాంసులంతా ఇందులో పాల్గొన్నారు.
## మూలాలు

## ఇతర లింకులు
* UKTA:ANNAMACHARYA ARADHANA : SHRI KAMISETTY SRINIVASULU GARU -VIDEO 1
* SREE KAMISETTY SRINIVASULU GARU

వర్గం:1941 జననాలు
వర్గం:జీవిస్తున్న ప్రజలు
వర్గం:వైఎస్‌ఆర్ కడప జిల్లా
వర్గం:2020 మరణాలు
వర్గం:శ్రీ వేంకటేశ్వర విశ్వవిద్యాలయం పూర్వ విద్యార్థులు
విక్రమ్ గాంధీ

thumb|విక్రమ్ గాంధీ
**విక్రమ్ గాంధీ**  తెలుగు సినిమా దర్శకుడు. విక్ర‌మ్ గాంధీ అస‌లు పేరు ఎస్ఎస్ శ్రీ‌నివాస గాంధీ. ఇండ‌స్ట్రీలో ఆయ‌న్ని అంద‌రూ విక్ర‌మ్ గాంధీ అంటుంటారు.
## జీవిత విశేషాలు
ఆయన స్వగ్రామం కృష్ణా జిల్లాలోని గన్నవరం. ఆయన అసిస్టెంట్ డైరక్టరుగా 100 సినిమాలకు పనిచేసారు. 

## దర్శకునిగా
ఆయన శివాజీ హీరోగా నటించిన స్టేట్ రౌడీ, వేణుమాధవ్ హీరోగా నటించిన  ప్రేమాభిషేకం (2008 సినిమా) చిత్రాలను డైరెక్ట్ చేసిన దర్శకుడు. ఆ రెండు చిత్రాలు పరాజయం పాలు కావడంతో విక్రం కు సినిమాలు రాలేదు. అయితే అంతకుముందే దర్శకత్వ శాఖలో వందకు పైగా చిత్రాలకు పనిచేసాడు. 
## మరణం
గత కొంత కాలంగా క్యాన్సర్‌తో బాధపడుతున్న 45 ఏళ్ల విక్రమ్ గన్నవరం (కృష్ణా జిల్లా)లోని ఆయన నివాసంలో మే 11 2016 న  తుదిశ్వాస విడిచారు. 
## మూలాలు

## ఇతర లింకులు

వర్గం:తెలుగు సినిమా దర్శకులు
వర్గం:2016 మరణాలు
వర్గం:క్యాన్సర్ వ్యాధి మరణాలు
వర్గం:కృష్ణా జిల్లా సినిమా దర్శకులు
పోఖ్రాన్-II

**పోఖ్రాన్-II** పరీక్షలు అన్నది భారతదేశం భారత సైన్యానికి చెందిన పోఖ్రాన్ పరీక్షా రేంజిలో 1998 మేలో నిర్వహించిన ఐదు న్యూక్లియర్ బాంబుల విస్ఫోటనాల పరీక్షలు. భారతదేశం నిర్వహించిన రెండవ అణు పరీక్షలు ఇవి; మొదట 1974 మే నెలలో *[[స్మైలింగ్ బుద్ధ]]* అన్న సంకేత నామంతో తొలి పరీక్ష నిర్వహించారు.

200 కిలోటన్నుల శక్తిని ఉత్పత్తి చేసి బయటకు విడువగల థర్మోన్యూక్లియర్ ఆయుధాలనూ, అణువిచ్ఛిత్తినీ తయారుచేయగల సామర్థ్యాన్ని భారతదేశానికి అందించడం వీటి ప్రధాన లక్ష్యం. పరీక్షలు ఆ ప్రధాన లక్ష్యాన్ని అందుకున్నాయి. అప్పటి భారత అణుశక్తి కమిషన్ రాజగోపాల చిదంబరం పోఖ్రాన్-II పేలుళ్ళలో ఒకదాన్ని "ఇతర అణ్వస్త్ర దేశాలు దశాబ్దాల పాటు చేసిన వివిధ పరీక్షలకు సమానమైనదని" అభివర్ణించాడు. భారతదేశం తర్వాత, పరీక్షలో ఉపయోగించిన పేలుడు పదార్థాల డిజైన్‌ను పోలిన డిజైన్ కలిగిన ఇతర న్యూక్లియర్ పేలుళ్ళ నుంచి వచ్చే శక్తిని ముందుగానే అంచనా కట్టగల కంప్యూటర్ స్టిమ్యులేషన్ సామర్థ్యాన్ని తాను సాధించిన విషయమూ నిరూపించింది.

*పోఖ్రాన్-II* పరీక్షల్లో ఐదు విస్ఫోటనాలు జరిగాయి, మొదటిది ఫ్యూజన్ బాంబు కాగా మిగిలినవన్నీ ఫిషన్ బాంబులు (అణువిచ్ఛిత్తి బాంబులు). *ఆపరేషన్ శక్తి* పేరిట ఒక ప్యూజన్ బాంబు, రెండు ఫిషన్ బాంబుల విస్ఫోటనంతో పరీక్షలు 1998 మే 11న ప్రారంభమయ్యాయి. 1998 మే 13న అదనంగా మరో రెండు ఫిషన్ బాంబులు కూడా విస్ఫోటనం చేశారు. ఇది జరిగిన కొద్దిసేపటికి ఆనాటి భారత ప్రధానమంత్రి అటల్ బిహారీ వాజపేయి ఆధ్వర్యంలోని భారత ప్రభుత్వం ఒక పత్రికా సమావేశం నిర్వహించి భారతదేశం పూర్తి-స్థాయి అణ్వస్త్ర దేశమని ప్రకటించింది. ఈ పరీక్షల కారణంగా తర్వాత జపాన్, అమెరికా సంయుక్త రాష్ట్రాలు సహా పలు ప్రధాన దేశాలు భారతదేశంపై రకరకాల ఆంక్షలు విధించాయి.

ఈ పరీక్షలకు అనేక పేర్లు పెట్టారు. మొదట ఈ పరీక్షలను ఉమ్మడిగా *ఆపరేషన్ శక్తి-98* అని పిలిచారు, ఐదు న్యూక్లియర్ బాంబులకు *శక్తి-I* నుంచి *శక్తి-V* వరకూ వరుసగా పేర్లు పెట్టారు. ఇటీవలి కాలంలో, ఆపరేషన్ మొత్తాన్ని కలిపి *పోఖ్రాన్-II* గానూ, 1974 నాటి విస్ఫోటనాన్ని *పోఖ్రాన్-I* గానూ వ్యవహరిస్తున్నారు. భారత ప్రభుత్వం ఈ పరీక్షల్లో మొదటిది జరిగిన మే 11 తేదీని పోఖ్రాన్ II పరీక్షల జ్ఞాపకార్థం అధికారికంగా జాతీయ సాంకేతిక విజ్ఞాన దినోత్సవంగా ప్రకటిచింది. ఈరోజున ప్రతీ సంవత్సరం భారత ప్రభుత్వం శాస్త్ర సాంకేతిక రంగాల్లో కృషిచేసిన వివిధ వ్యక్తులు, పరిశ్రమలుకు పురస్కారాలు అందిస్తుంది.

## మూలాలు

వర్గం:అణుపరీక్షలు
సిరంజి

**సిరంజి** అనగా ట్యూబ్‌లో బిగువుగా సరిపోయే ప్లంగర్ కలిగినటువంటి సాధారణ పంపు. ఈ ప్లంగర్ బ్యారెల్ అని పిలవబడే ఒక స్థూపాకార ట్యూబ్ లోపల వైపున ముందుకు తోయబడేలా, వెనుకకు లాగబడేలా ఉంటుంది. సిరంజి ట్యూబ్ ఓపెన్ ముగింపు వద్ద ఉన్న ఒక కన్నము ద్వారా ద్రవ లేదా వాయులను లోపలికి పీల్చుకొనుటను లేదా లోపల నుంచి బయటికి విరజిమ్ముటను అనుమతిస్తుంది. సిరంజి యొక్క ఓపెన్ ముగింపు, బారెల్ యొక్క లోపలికి, బయటికి జరిగే ప్రవాహ నియంత్రణ సహాయంగా హైపొడెర్మిక్ సూది (చర్మం లోపలికి గుచ్చు సూది), నాజిల్, లేదా ట్యూబ్‌తో బిగించబడి వుంటుంది. సిరంజిలు తరచుగా రక్త ప్రసరణలోకి ఇంట్రావీనస్ మందులు ప్రవేశపెట్టుటకు ఇంజక్షన్లు వేసే పద్ధతి ప్రకారం ఉపయోగిస్తారు. సిరంజి అనే పదం "గొట్టం" అని అర్ధానిచ్చే సిరిన్క్స్ అనే గ్రీకు పదం నుండి ఉద్భవించింది.

వర్గం:వైద్య పరికరాలు
అజయ్ (నటుడు)

**అజయ్** తెలుగు సినీ నటుడు. తెలుగు సినిమాల్లో ఎక్కువగా ప్రతినాయక పాత్రలలోనూ, సహాయ పాత్రలు పోషించాడు.

అజయ్ విజయవాడలో జన్మించాడు. తండ్రి ఉద్యోగరీత్యా నెల్లూరు, తిరుపతి లకు బదిలీ కావడంతో అజయ్ విద్యాభ్యాసం ఈ ప్రాంతాల్లో సాగింది. 1995లో ఎంసెట్ లాంగ్ టర్మ్ కోచింగ్ కోసం హైదరాబాదు, జూబిలీ హిల్స్ లోని ఓ కళాశాలలో చేరాడు. అక్కడే నటన మీద ఆసక్తితో మధు ఫిల్మ్ ఇన్‌స్టిట్యూట్ లో చేరి నటనలో కోర్సు పూర్తి చేశాడు.

## కెరీర్
అజయ్ తండ్రికి దర్శకుడు వేమూరి జ్యోతి కూమార్ పరిచయం ఉండటంతో మొదటగా కౌరవుడు అనే సినిమాలో అవకాశం వచ్చింది. దాని తరువాత అవకాశాల కోసం తొమ్మిది నెలలు ఎదురు చూడాల్సి వచ్చింది. అంతకు మునుపు *పవన్ కల్యాణ్ క్రియేటివ్ వర్క్స్* బృందంలో పనిచేసిన శ్రీధర్ రెడ్డి అనే వ్యక్తి సహకారంతో ఖుషి సినిమా నటీనటుల సెలక్షన్ లో ఎంపికయ్యాడు. అందులో అజయ్ చేసిన ఆకతాయి పాత్ర మంచి గుర్తింపునిచ్చింది.

ఖుషి తరువాత మరికొన్ని సినిమాలలో నటించినా అజయ్ కి బాగా గుర్తింపు సాధించిన చిత్రం ఒక్కడు. ఎమ్మెస్ రాజు, రాజమౌళి మొదలైన దర్శకులు తాము రూపొందించిన సినిమాల్లో అజయ్ కు మంచి పాత్రలిచ్చి ప్రోత్సహించారు. మహేష్ బాబు కెరీర్లో మంచి విజయాల్ని సాధించిన మూడు సినిమాలు ఒక్కడు, అతడు, పోకిరి అన్నింటిలో అజయ్ నటించడం విశేషం.

## నటించిన సినిమాలు

* జగన్నాథ్ (2026)
* అర్జున్ చక్రవర్తి (2025)
* భైరవం (2025)
* తల (2025)
* పుష్ప 2 (2024)
* అప్పుడో ఇప్పుడో ఎప్పుడో (2024)
* జ్యుయల్ థీఫ్ (2024)
* క (2024)
* సుందరకాండ (2024)
* పొట్టెల్ (2024)
* భవనమ్ (2024)
* మత్తు వదలరా 2 (2024)
* మారుతి నగర్ సుబ్రమణ్యం (2024)
* కేసు నంబర్ 15 (2024)
* ఆ ఒక్కటీ అడక్కు (2024)
* ప్రతినిధి 2 (2024)
* రాఘవరెడ్డి (2024)
* మామా మశ్చీంద్ర (2023)
* ఛాంగురే బంగారు రాజా (2023)
* చక్రవ్యూహం (2023)
* విరూపాక్ష (2023)
* ధమ్ కీ (2023)
* మా నాన్న నక్సలైట్ (2022)
* మట్టి కుస్తీ (2022)
* బ్లడీ మేరీ (2022)
*# 69 సంస్కార్‌ కాలనీ (2022)
*భీమ్లా నాయక్ (2022)
*హీరో (2022)
* సూపర్‌ మచ్చి (2022)
* అలాంటి సిత్రాలు (2021)
* మోస్ట్ ఎలిజిబుల్ బ్యాచ్‌ల‌ర్
* తెల్లవారితే గురువారం (2021)
*తెలంగాణ దేవుడు (2021)
* సూపర్ ఓవర్ (2021)
* సోలో బ్రతుకే సో బెటర్ (2020)
* భీష్మ (2020)
* డిస్కో రాజా (2020)
* 90ఎంల్ (2019)
* మథనం (2019)
* ప్రతిరోజూ పండగే (2019)
*మళ్ళీ మళ్ళీ చూశా (2019)
* మత్తు వదలరా (2019)
* మిస్టర్ మజ్ను (2019)
* హౌరాబ్రిడ్జ్ (సినిమా) (2018)
*10
* సుబ్రహ్మణ్యం ఫర్ సేల్ (2015)
* బీరువా (2015)
* కౌరవుడు
* జోరు (2014)
* రౌడీ ఫెలో (2014)
* దళం (2013)
* నందీశ్వరుడు
* ఆ ఒక్కడు (2009)
* అతడు
* పోకిరి
* సైనికుడు
* హీరో (2008)
* సారాయి వీర్రాజు
* విక్రమార్కుడు
* స్టూడెంట్ నెం.1
* సింహాద్రి

## వెబ్ సిరీస్

*(2022)

## పురస్కారాలు
# నంది పురస్కారం - 2012 నంది పురస్కారాలు: ఉత్తమ సహాయ నటుడు (ఇష్క్)

## మూలాలు

## బయటి లింకులు
* Ajay profile on IMDB

వర్గం:తెలుగు సినిమా నటులు
వర్గం:జీవిస్తున్న ప్రజలు
వర్గం:కన్నడ సినిమా నటులు
వర్గం:విజయవాడ వ్యక్తులు
కేశిరాజు సత్యనారాయణ

**కేశిరాజు సత్యనారాయణ** గణిత శాస్త్ర విద్యావేత్త. ఆయన క్షేత్రమితి, జ్యామితి లలో విశిష్ట పరిశోధనలు చేసి అంతర్జాతీయంగా గణుతికెక్కిన గణిత శాస్త్రవేత్త.
## జీవిత విశేషాలు
కేశిరాజు సత్యనారాయణ తూర్పుగోదావరి జిల్లా, రాజమండ్రి సమీపాన గల మలకపల్లి గ్రామంలో 1897లో జన్మించాడు. మద్రాసు ప్రెసిడెన్సీ కళాశాల నుండి గణితశాస్త్రంలో బి.ఎ (ఆనర్స్) చేసారు. ఎం.ఎ, బి.యి.డి డిగ్రీలను కూడా పొందారు. రాజమండ్రి ప్రభుత్వ కళాశాలలో అధ్యాపకునిగా పనిచేసారు.అతను పనిచేసే కాలంలో ప్రిన్సిపాల్ గా ఓ.జె.కూల్ట్రే, శొంఠి పురుషోత్తం వంటి మహామహులు పనిచేసారు.

ఆయన గణిత పరిశోధనలు చేసారు. పదోన్నతులు అందుకొని ఆ కళాశాలకు ప్రధానాధ్యాపకునిగా పనిచేసారు. మూడున్నర దశాబ్దాల పాటు గణిత పరిశోధకులుగా, ఉపన్యాసకులుగా రాణించారు. ఆయన విద్యార్థి దశ నుండి కళాశాల ప్రిన్సిపాల్ స్థాయి వరకు గణిత శాస్త్రంలో విశేష పరిశోధనలు చేశారు. అనేక పరిష్కారం కాని సమస్యలను పరిష్కరించారు. అనేక నూతన గణిత సూత్రాలను ఆవిష్కరించారు. ముఖ్యంగా "కోణముల" విభాగంలో ఈయన కనుగొన్న సూత్రాలు ప్రాధాన్యతను సంతరించుకున్నాయి. అనేకానేక పరిశోధనా వ్యాసాలను రాసారు. the Journal of the Indian Mathematical Society, The mathematics Student మొదలైన విదేశీ ప్రముఖ పత్రికలలో అతను రాసిన వ్యాసాలు ప్రచురితమై అంతర్జాతీయ గణిత మేథావుల ప్రశంసలను అందుకున్నాయి. స్వల్ప వ్యవథిలో ఖండాతర ఖ్యాతి లభించింది.

## రచనలు
ఈయన గణిత సంబంధిత తెలుగు గ్రంథములు వ్రాసినట్లు ఆహ్దారాలు లేవు. కానీ 1962లో యాంగిల్స్ అండ్ ఇన్ ఎక్స్-ఎలిమెంట్స్ ఆఫ్ ట్రయాంగిల్స్ అండ్ టెర్రాహైడ్రా", 1978 లో పోరిస్టిక్ థియరీ మొదలైన ఆంగ్ల గ్రంథాలు వ్రాసారు. విద్యార్థి దశ నుండి జీవిత పర్యంతం గణిత శాస్త్ర అధ్యయనానికి, పరిశోధనలకే కృషి చేసారు.

## అస్తమయం
ఆయన హైదరాబాదులో తన 88వ యేట 1985 ఆగస్టు 13 న మరణించారు.
## మూలాలు

## ఇతర లింకులు

వర్గం:తెలుగువారిలో శాస్త్రవేత్తలు
వర్గం:1897 జననాలు
వర్గం:1985 మరణాలు
వర్గం:గణిత శాస్త్రవేత్తలు
వర్గం:తూర్పు గోదావరి జిల్లా శాస్త్రవేత్తలు
ఎం.కుటుంబరావు

**ఎం.కుటుంబరావు** హోమియోపతి వైద్య శాస్త్ర నిపుణులు. డా.గురురాజు గవర్నమెంటు హోమియోపతిక్ మెడికల్ కాలేజీకి ప్రిన్సిపాల్ గా వ్యవహరించారు.
## జీవిత విశేషాలు
ఆయన కృష్ణా జిల్లా గుడివాడలో 1927, డిసెంబరు 11 న జన్మించారు. ఆయన తండ్రి పేరు గురురాజు. ఆయన ఎం.బి.బి.ఎస్, ఎం.బి.ఎస్. (ఆనర్స్), ఎం.డి (ఆనర్స్) పట్టాలు అందుకున్న తరువాత డి.హెచ్.ఎం లలో ఉత్తీర్ణత సాధించారు.
## వైద్య సేవలు
ఆయన భారత దేశాధ్యక్షులకు గురవ హోమియోపతిక్ వైద్యులుగా ఉండేవారు. కేంద్ర ప్రభుత్వ ఆధీనంలోని సెంట్రల్ కౌన్సిల్ ఫర్ రీసెర్చి వారి ఇండియన్ మెడిసన్ అండ్ హోమియోపతి విభాగంలో దీర్ఘకాలిక వ్యాధుల నివారన పరిశోధనకు నేతృత్వం వహించారు. సె.జి.హెచ్.ఎస్ హాస్పటల్ కు సూపరింటెండెంట్ గా, డా.గురురాజు గవర్నమెంటు హోమియోపతిక్ మెడికల్ కాలేజీకి ప్రిన్సిపాల్ గా, ఆంధ్ర ప్రదేశ్, తమిళనాడు రాష్ట్రాల హోమియోపతి శాఖల సలహాదారుగా పనిచేసారు.

నేషనల్ ఇనిస్టిట్యూట్ ఆఫ్ హోమియోపతి - కలకత్తా గవర్నింగ్ బాడీ, సెంట్రల్ కౌన్సిల్ ఫర్ రీసెర్చి ఇన్‌ హోమియోపతి మొదలగు సంస్థలకు గౌరవ సభ్యులుగా విశేష సేవలనందించారు. ఆల్‌ ఇండియా ఇనిస్టిట్యూట్ ఆఫ్ హొమియోపతికి ఉపాధ్యక్షులుగా వ్యవహరించారు సెంట్రల్ కౌన్సిల్ ఫర్ హోమియోపతికి సలహా సంఘ సభ్యులుగా ఉండి హోమియో వైద్య రంగానికి గణనీయమైన సేవలలు చేసారు.
## మూలాలు

## ఇతర లింకులు

వర్గం:1927 జననాలు
వర్గం:కృష్ణా జిల్లా వైద్యులు
వర్గం:ఆంధ్రప్రదేశ్ హోమియోపతి వైద్యులు
వర్గం:తెలుగువారిలో వైద్యులు
నవీనా హేమంత్

**నవీనా హేమంత్** చైల్డ్ సైకియాట్రిస్టు.
## జీవిత విశేషాలు
ఆమె రాజకీయ, సాంఘిక, తాత్విక రచయిత నరిశెట్టి ఇన్నయ్య, కోమల దంపతులకు గుంటూరు జిల్లా తెనాలిలో జన్మించారు. హైదరాబాదు లో కళాశాల విద్యనభ్యసించారు. బెంగుళూరు మెడికల్ కాలేజీలో మెడిసన్ చదివారు. 1988 లో అమెరికా వెళ్ళి సైకియాట్రిలో స్పెషలైజేషన్ చేసారు. మానసిక వైద్య రంగంలో చాలా కొత్త విభాగమైన చైల్డ్ సైకియాట్రిలో అవిశ్రాంతంగా పరిశోధనలు చేసారు.  సూపర్ స్పెషాలిటీ అయిన పిల్ల సైకియాట్రి లో గణనీయమైన కృషి చేసారు. ఇది ట్రిపుల్ ఎం.డితో సమానం. చైల్డ్ సైకియాట్రి అనేది కొత్తగా అభివృద్ధి చెందుతున్న అతి ముఖ్య వైద్య విభాగం కాగా ఎంతో అభివృద్ధి చెందిన అమెరికాలోనూ చైల్డ్ సైకియాట్రిస్ట్‌ ల సంఖ్య పరిమితంగానే ఉన్నది. వారిలోనూ ప్రాక్టీసు చేస్తున్నది 50 శాతం మంది మాత్రమే.  2002లో ఇండియన్ అకాడమీ ఆఫ్ చైల్డ్ సైకియాట్రీ అధ్వర్యంలో ప్రపంచ సదస్సు జరిగినపుడు ఈమె కూడా పాల్గొన్నారు. ఈ శాస్త్రం అభివృద్ధి చెంది, ప్రజలకు చేరువ కావడానికి ఈమె ఎంతో కృషి చేసారు. పిల్లలకు మానసిక సమస్యలు ఉంటాయని, వారికి చికిత్స ఉంటుందని పెద్ద ఎత్తున ప్రచారం చేసారు. పలు జాతీయ, అంతర్జాతీయ పత్రికలలో పరిశోధనా వ్యాసాలు వ్రాసారు. పిల్లల పెంపకంలో అతి ముఖ్యమైన మానసిక ఆరోగ్యం అందించడం పట్ల తల్లిదండ్రులకు ప్రేరణ, స్ఫూర్తి కలిగిస్తున్నారు. ఆమె తమ్ముడు వాల్‌స్ట్రీట్ పత్రిక సంపాదకుడు.

## మూలాలు

## ఇతర లింకులు

వర్గం:జీవిస్తున్న ప్రజలు
వర్గం:ప్రవాస భారతీయులు
వర్గం:తెలుగువారిలో వైద్యులు
వర్గం:మానసిక వైద్యులు
వర్గం:గుంటూరు జిల్లా మహిళా వైద్యులు
కిల్లంపల్లి శ్రీనివాసరావు

**కిల్లంపల్లి శ్రీనివాసరావు** (కె.శ్రీనివాసరావు గా సుపరిచితులు) (Killampalli Srinivasarao)సైద్దాంతిక గణిత భౌతికశాస్త్ర విభాగంలో ప్రొఫెసర్. ఆ సంస్థ 1962లో స్థాపించబడినది. దానికి వ్యవస్థాపక అధ్యక్షుడు  అల్లాడి రామకృష్ణన్.
## జీవిత విశేషాలు
ఆయన పూర్వీకులు రాజమండ్రి వాస్తవ్యులు. ఆయన తండ్రి కె.వల్లభేశ్వర రావు (1899-1983) చెన్నైలో ప్రఖ్యాత న్యాయవాదిగా ఉండేవారు. ఆయన తండ్రి తన పోస్టుగ్రాడ్యుయేట్ చదువుల నిమిత్తం చెన్నై వచ్చి స్థిరపడ్డారు. శ్రీనివాసరావు తల్లి లక్ష్మీకాంతమ్మ తెలుగు సాహిత్యం లో ప్రముఖ సేవలనందించారు. ఆమెకు నలుగురు కుమారులు, ఇద్దరు కుమార్తెలు. వారిలో చిన్నవాడు శ్రీనివాసరావు.

ఆయన చెన్నై నందలి ప్రెసిడెన్సీ కళాశాలలో ఎం.ఎస్.సి ని 1964 లో పూర్తి చేసారు. ఆయన పరమాణువులోని కేంద్రకంలోని పైయాన్ ఫోటో ప్రొడక్షన్ అనే అంశంపై అల్లాడి రామకృష్ణన్ నేతృత్వంలో పి.హెచ్.డి చేసారు. అదే 1972లో మద్రాసు విశ్వవిద్యాలయం నుండి డిగ్రీని పొందారు. అదే సంవత్సరం ఆయన ఇనిస్టిట్యూట్ ఆఫ్ మేథమెటికల్ సైన్సెస్ లో సభ్యునిగా చేరి నవంబరు 2002 లో పదవీవరమణ పొందిన వరకు తన సేవలనందించారు.
## కెరీర్
ఆయన మూడు దశాబ్దాలకు పైగా (1972-2002) ఇనిస్టిట్యూట్ ఆఫ్ మేథమెటికల్ సైన్సెస్ (చెన్నై) లో పనిచేసి, సీనియర్ ప్రొఫెసరుగా పదవీవిరమణ చేసారు. గణిత శాస్త్రంలోని స్పెషల్ ఫంక్షన్స్, క్యు-సిరీస్, గ్రూప్ థియరీ ఆల్జీబ్రాస్, కంప్యూటరు ఆల్జీబ్రా అంశాలమీద శ్రీనివాస రామానుజన్ రాసిన నోట్‌బుక్స్ మీద పరిశోధనలు చేసారు. యూనివర్శిటీ ఆఫ్ బాన్ లోని అలెగ్జాండర్ వోస్ హంచోలెడ్జ్ ఫౌండేషన్ ఫెలో, కెనడా, యూరప్, జపాన్,అమెరికా దేశాలలోని పలు యూనివర్శిటీలలో విజిటింగ్ ప్రొఫెసర్. అంతర్జాతీయ ప్రముఖ పత్రికలలో, అనేక గణిత శాస్త్ర సంబంధిత వ్యాసాలు, పరిశోధనా పత్రాలను వెలువరించారు. "క్వాంటం థియరీ ఆఫ్ యాంగ్యులర్ మోమెంటం, సెలెక్టెడ్ టాపిక్స్" మొదలైన పుస్తకాలను రచించారు. కొన్ని పుస్తకాలకు సహ రచయితగా ఉన్నారు. "జర్నల్ ఆఫ్ కంప్యూటేషనల్ అండ్ అప్లయిడ్ మేథమెటిక్స్" మొదలైన గణితశాస్త్ర ప్రత్యేక పత్రికలు వెలువరించిన మెమోరియల్ గ్రంథ సంపుటాలకు సంపాదకత్వం వహించారు.

## శ్రీనివాస రామానుజన్-ఎ మాథమెటికల్ జీనియస్
ఆయన 1998లో "శ్రీనివాస రామానుజన్ - ఎ మాథెమెటికల్ జీనియస్" అనే గ్రంథాన్ని రచించారు. ఈ పుస్తకం ద్వారా అంతర్జాతీయ ఖ్యాతి గడించారు. ఈ గ్రంథాన్ని 2004, డిసెంబరులో మరింతగా పరిష్కరించి విస్తరించి పునర్ముద్రించారు. శ్రీనివాస రామానుజన్ సంబంధించిన జీవిత విశేషాలు, పరిశోధనా వివరాలు అనేకంతో పాటు అమూల్యమైన అరుదైన ఛాయాచిత్రాలు కూడా ఈ గ్రంథంలో స్థానం సంపాదించుకున్నాయి. ఆయన "రామానుజన్ మ్యూజియం అండ్ మాథ్స్ ఎడ్యుకేషన్ సెంటర్"(రాయపురం,చెన్నై) డైరక్టరుగా ఉన్నారు.
## రచయితగా
ఆయన మూడు పుస్తకాలను రచించారు. ఆయన ఎనిమిది పుస్తకాలకు సంపాదకత్వం వహించారు. అంతర్జాతీయ జర్నల్స్ లో 57 ఆర్టికల్స్ ను, భారతీయ జర్నల్స్ లో 43 పత్రాలను ప్రచురించారు.
## మూలాలు

## ఇతర లింకులు

వర్గం:తెలుగువారిలో శాస్త్రవేత్తలు
అమ్మ (అయోమయ నివృత్తి)

* కామాక్షమ్మ, కంచిలోని కామాక్షి అమ్మవారు.
* గంగమ్మ, ఒక దేవత.
* మైసమ్మ, ఒకానొక గ్రామదేవత.

## అమ్మ పేరుతో సినిమాలు
* అమ్మ (1939 సినిమా)
* అమ్మ (1975 సినిమా)
* అమ్మ (1991 సినిమా)
* అమ్మ రాజీనామా
* మల్లమ్మ కథ
* మిస్సమ్మ

## అమ్మ పేరుగల వ్యక్తులు
* జిల్లెళ్ళమూడి అమ్మ
ఇన్‌ఫ్రాసౌండ్

**ఇన్‌ఫ్రాసౌండ్ (పరశ్రవ్యాలు)**  అనగా తక్కువ పౌనఃపున్యం కలిగిన శబ్దంగా సూచించబడుతుంది, ఇది మానవ వినికిడి "సాధారణ" పరిమితి అయిన 20&nbsp;Hz (హెర్జ్) లేదా సెకనుకు ఆవర్తనాల కంటే పౌనఃపున్యం తక్కువ ఉన్న శబ్ధం. పౌనఃపున్యం తగ్గుతుండగా వినికిడి సామర్థ్యం క్రమక్రమంగా తక్కువ సున్నితంగా మారుతుంది, కాబట్టి మానవులకు శబ్దాన్ని గ్రహించుటకు శబ్ద వత్తిడి తగినంత అధికం ఉండాలి. చెవి ఇన్‌ఫ్రాసౌండ్ గ్రహింపుకు ప్రాథమిక అవయవం, కాని అధిక సాంద్రతల వద్ద శరీరంలోని పలు ప్రాంతాలలో ఇన్‌ఫ్రాసౌండ్ కంపనాల అనుభూతికి అవకాశం ఉంది. శబ్ద తరంగాల అధ్యయనానికి డౌన్ 0.001&nbsp;Hz వరకు 20&nbsp;Hz కింద శబ్దాలు కవర్‌చేస్తూ ఇన్‌ఫ్రాసోనిక్స్ గా కొన్నిసార్లు సూచిస్తారు. ఇన్ ఫ్రాసౌండ్ నిర్వచనంలో 20&nbsp;Hz పౌనఃపున్యం కంటే తక్కువ ధ్వని కూడా స్పష్టంగా వినబడుతుంది, వినికిడి త్రెష్ హోల్డ్ 1.5&nbsp;Hz కు కొలవబడింది. 20&nbsp;Hz కంటే తక్కువ ధ్వని వినిపించదని పాపులర్ భావన సరైనది కాదు ఇన్ఫ్రాసౌండ్ యొక్క మూలాలు చాలా తక్కువ-ఫ్రీక్వెన్సీ వాతావరణ హెచ్చుతగ్గుల నుండి తక్కువ ఆడియో పౌన .పున్యాల వరకు ఉంటాయి. ఈ వనరులలో సహజ సంఘటనలు, పారిశ్రామిక సంస్థాపనలు, తక్కువ-వేగ యంత్రాలు మొదలైనవి ఉన్నాయి ప్రకృతిలో ఇన్ ఫ్రాసౌండ్ మూలాలు అగ్నిపర్వతాలు, హిమచములు, భూకంపాలు, ఉల్కలు.. గత 40 ఏళ్లుగా ప్రధానంగా మీడియా అతిశయోక్తులు, అపార్థాల ఆధారంగా ఇన్ఫ్రాసౌండ్, తక్కువ-ఫ్రీక్వెన్సీ శబ్దం ఆరోగ్యంపై వాటి ప్రభావాలపై చాలా ప్రతికూల ప్రచారం పొందాయి.ఇన్ఫ్రాసౌండ్ స్పెక్ట్రం శక్తివంతమైన వనరులతో నిండి ఉంటుంది, ఈ మూలాల మధ్య తేడాను గుర్తించడం చాలా ముఖ్యం ఎందుకంటే వాటి గుర్తింపు ప్రతిస్పందనకు సంబంధించిన నిర్ణయాలను ప్రభావితం చేస్తుంది.

## అనువర్తనాలు
ఇన్ఫ్రాసోనిక్ పరిశీలన వ్యవస్థల కోసం సంభావ్య అనువర్తనాల సంఖ్య పెరుగుతోంది. అణు పరీక్ష నిషేధ ఒప్పందం (60 ఇన్ఫ్రాసోనిక్ స్టేషన్లతో సహా) కోసం అభివృద్ధి చెందుతున్న అంతర్జాతీయ పర్యవేక్షణ వ్యవస్థ ఇన్ఫ్రాసోనిక్ డేటా సెట్లను విస్తృతంగా అందుబాటులోకి తీసుకురావడానికి, భౌగోళిక భౌతిక అధ్యయనాలలో వాటి ఉపయోగాలను అన్వేషించడానికి అవకాశాలను అందిస్తుంది.

సంగీతంలో ఇన్‌ఫ్రాసౌండ్ ఉత్పత్తికి సబ్‌వుఫర్స్ రూపొందించబడ్డాయి. ఇవి మానవులకు ప్రత్యేక అనుభూతిని కలిగిస్తాయి

## జంతు ప్రతిచర్య
ఇన్ఫ్రాసోనిక్ పౌనఃపున్యం పరిధిలో అనేక జంతువులు శబ్దాలను ఉత్పత్తి చేస్తాయి ఉపయోగిస్తాయి. ఉదాహణకు ఏనుగుల యొక్క స్వరాన్ని 14&nbsp;Hz వరకు పౌనఃపున్యాలు కలిగి ఉండేవిధంగా లెక్కించారు, ఇవి 10 కిలోమీటర్ల పరిధిలో గుర్తించబడ్డాయి. తిమింగలాలు, రైనోలు చాలా తక్కువ పౌనఃపున్య ధ్వనులను ఉత్పత్తి చేస్తాయి.U.S. జియోలాజికల్ సర్వేయొక్క జోన్ హగ్స్ట్రమ్ 2013లో చేసిన పరిశోధన హోమింగ్ పావురాలు నావిగేట్ చేయడానికి తక్కువ పౌనఃపున్య ఇన్ఫ్రాసౌండ్ ను ఉపయోగిస్తుందని సూచించింది.

కొన్ని జంతువులు ప్రకృతి వైపరీత్యాల వల్ల ఏర్పడే ఇన్ఫ్రాసోనిక్ తరంగాలను భూమి గుండా వెళుతున్నాయని గ్రహించి, వీటిని ముందస్తు హెచ్చరికగా ఉపయోగించుకుంటాయి. దీనికి ఉదాహరణ 2004 హిందూ మహాసముద్రం భూకంపం, సునామీ. అసలు సునామీ ఆసియా తీరాన్ని తాకడానికి కొన్ని గంటల ముందు జంతువులు పారిపోయినట్లు తెలిసింది.

.

## ఇవి కూడా చూడండి
అతిధ్వనులు

## మూలాలు


వర్గం:ధ్వని
సర్కార్ ఎక్స్‌ప్రెస్

ఈ వ్యాసం భారతీయ రైల్వేలకు చెందిన ఎక్స్‌ప్రెస్ రైలుకు సంబంధించింది. ఇదే శీర్షికతో గల సినిమా వ్యాసం గూర్చి **[[సర్కార్ ఎక్స్‌ప్రెస్(తెలుగు సినిమా)]]** చూడండి.


**సర్కార్ ఎక్స్‌ప్రెస్** (Circar Express) భారతీయ రైల్వేలకు చెందిన చెంగల్పట్టు నుండి కాకినాడ పోర్టు రైల్వే స్టేషను వరకు ప్రయాణించే రైలు. ఇది విజయవాడ రైల్వేజంక్షను ద్వారా పోతుంది. దీని మార్గంలో ముఖ్యమైన పట్టణాలు నెల్లూరు, చీరాల, విజయవాడ, గుడివాడ,భీమవరం,తణుకు,నిదదవోలు, రాజమండ్రి,సామర్లకోట, కాకినాడ. ఈ రైలు ప్రతీరోజూ వెళుతుంది. ఇది 702 కిలోమీటర్ల దూరం ప్రయాణిస్తుంది.
## చేరుట, బయలుదేరుట
రైలు సంఖ్య 17643 గల రైలు చెంగల్పట్టు నుండి కాకినాడ పోర్టుకు ప్రతీ రోజూ 16:00 గంటలకు బయలుదేరుతుంది. ఇది కాకినాడ పోర్టుకు తరువాత రోజు 09:40 గంటలకు చేరుతుంది. రైలు సంఖ్య 17644 గల రైలు కాకినాడ పోర్టు నుండి ప్రతీరోజూ 14:40 గంటలకు బయలుదేరి మరుసటి రోజు 08:20 గంటలకు చెంగల్పట్టు చేరును. ఈ రైలు యొక్క సరాసరి వడి 43 కి.మీ/గంట. ఇది ప్రతీ రోజూ ఉంటుంది.

## మూలాలు

## ఇతర లింకులు
* Circar express rout map
* Erail

వర్గం:తమిళనాడు రైలు రవాణా
వర్గం:ఆంధ్రప్రదేశ్ ఎక్స్‌ప్రెస్ రైళ్లు
వర్గం:Superfast trains
వర్గం:భారతీయ రైల్వేలు ప్రయాణీకుల రైళ్లు
వర్గం:భారతీయ ఎక్స్‌ప్రెస్ రైళ్ళు
వర్గం:దక్షిణ మధ్య రైల్వే జోన్
జాన్ గిల్పిన్

**జాన్ గిల్పిన్** (John Gilpin) (18వ శతాబ్దం) ప్రసిద్ధిచెందిన ఆంగ్ల హాస్య రచన. దీనిని విలియం కూపర్ (William Cowper) 1782 లో "The Diverting History of John Gilpin" అను పేరుతో రచించాడు. కూపర్ ఈ కథను తన స్నేహితురాలైన లేడీ ఆస్టిన్ నుండి విన్నట్లుగా పేర్కొన్నాడు.

## కథా సారాంశం
గిల్పిన్ లండన్ సమీపంలో నివసిస్తున్న ఒక ధనిక వస్త్ర వ్యాపారి. ఇతనికి బకింగ్‌హాంషైర్ లో ఒక స్వంత స్థలంలో నివసించాడు. ఈ రచనలో గిల్పిన్, అతని భార్య, పిల్లలతో ఎడ్మంటన్ కు ప్రయాణిస్తూ దారితప్పిపోయారు, తరువాత గుర్రం అదుపుతప్పి పది మైళ్లు దాటి వేర్ అనే పట్టణానికి చేరారో వివరించాడు.

## తెలుగు అనువాదం
కందుకూరి వీరేశలింగం పంతులు ఈ రచననే జాన్ గిల్పిన్ పేరున తెలుగులోకి పద్యరూపంలోనే అనువదించారు. ఇందులోని మొదటి పద్యం ఇలా:


గీ. లండ ననియెడుపట్టణ మొండుగలదు,
దాన, గన్యతయుఁ బ్రసిద్ధితద్దగలిగి,
యుద్ధవేళనె పనిచేయు యోధవరుఁడు,
జానుగిల్పిను వసియించు సంతమును.       1 


## బయటి లింకులు

ఈ క్రింది లింకులలో పూర్తి పద్యాలు ఉన్నాయి: 
*Bartleby.com or
*Folkplay.info

## గ్యాలరీ

File:Randolph Caldecott - Picture Book No. 1 - page 2 - The Diverting History of John Gilpin, Illustration 1 (1st colour).jpg
File:Randolph Caldecott - Picture Book No. 1 - page 7 - The Diverting History of John Gilpin, Illustration 5 (2nd colour).jpg
Image:Randolph Caldecott collection-page 0081-crop-balance-equalize.jpg
Image:Randolph Caldecott collection-page 0072-crop-balance-equalize.jpg
Image:Randolph Caldecott collection-page 0076-crop-balance-equalize.jpg


## మూలాలు

వర్గం:కందుకూరి వీరేశలింగం వ్రాసిన నవలలు
వర్గం:ఆంగ్ల సాహిత్యం
కంపనం

**వైబ్రేషన్** లేదా **కంపనం** అనగా సమతౌల్యం యొక్క పాయింట్ శీఘ్రంగా వెనక్కు, ముందుకు (లేదా పైకి క్రిందికి) కదలటం. కంపనం అనేది కాలక్రమంగా (ఒక నమూనాను కలిగిన) లేదా నియమరహితంగా ఉండవచ్చు. కంపించుతున్న ఏదోటి అదే సమయంలో వణుకుతుండవచ్చు. ఒక క్రమ విధంగా దాని కంపనాలు ఉన్నట్లయితే, అది ఒక సంగీత స్వరమును కూడా ఉత్పత్తి చేయగలుతుంది, ఎందుకంటే అది ప్రకంపనాలను ఎయిర్ చేయవచ్చు. ఈ కంపనం చెవి, మెదడుకు ధ్వని తరంగాలు పంపుతుంది.కంపనం వాంఛనీయంగా ఉండవచ్చు  ఉదాహరణకు, ట్యూనింగ్ ఫోర్క్ యొక్క కదలిక, వుడ్‌వైండ్ వాయిద్యం లేదా హార్మోనికాలోని రెల్లు, మొబైల్ ఫోన్ లేదా లౌడ్‌స్పీకర్ యొక్క కోన్. అయితే చాలా సందర్భాల్లో, కంపనం అవాంఛనీయమైనది, ఇది శక్తిని కూడా ఆర్జిస్తుంది  అనవసరమైన ధ్వనిని సృష్టిస్తుంది. ఉదాహరణకు, ఇంజిన్లు, విద్యుత్ మోటార్లు లేదా ఏదైనా యాంత్రిక పరికరం యొక్క కంపన చలనాలు సాధారణంగా అవసరం లేనివి.ఈ ఆవర్తన కదలిక యొక్క స్థానభ్రంశం, వేగం లేదా త్వరణాన్ని కొలవగల కొలత పరికరాలు అందుబాటులో ఉన్నాయి.స్లో మోషన్ లో కంపించే వస్తువును మనం చూడవచ్చు. ఏదైనా కంపనం రెండు కొలతపరిమాణాలను కలిగి ఉంటుంది. ఎంత దూరం (కంపన లేదా తీవ్రత),, వస్తువు ఎంత వేగంగా (పౌనఃపున్యం) కదులుతుంది అనేది దాని కంపన లక్షణాలను తెలుసుకోవడానికి సహాయపడుతుంది. ఈ చలనాన్ని వివరించడానికి ఉపయోగించే పదాలు పౌన:పున్యం, వ్యాప్తి, త్వరణం. 

ఒక స్థితిస్థాపక వస్తువు లేదా మాధ్యమం యొక్క కణాల యొక్క కంపనం, ఆవర్తన చలనం, సాధారణంగా ఏదైనా భౌతిక వ్యవస్థ దాని సమతా స్థితి నుండి స్థానభ్రంశం చెందినప్పుడు, సమతాస్థితిని పునరుద్ధరించే శక్తులకు ప్రతిస్పందించడానికి అనుమతించబడుతుంది.

కంపనాలు మూడు  వర్గాలుగా వస్తాయి: ఉచిత ,బలవంతంపు, అవరుద్ధ స్పందనము. సిస్టమ్ క్షణికంగా చెదిరిపోయి, సంయమనం లేకుండా కదలడానికి అనుమతించినప్పుడు ఉచిత కంపనాలు సంభవిస్తాయి.  సమతుల్యతలో, వ్యవస్థకు కనీస శక్తి ఉంటుంది. బరువును తీసివేసి విడుదల చేస్తే, సిస్టమ్ నిలువుగా కంపించడం ద్వారా ప్రతిస్పందిస్తుంది ఉదాహరణకు స్ప్రింగ్ కు కట్టిన బరువు , ఒక సిస్టమ్ నిరంతరం బాహ్య ఏజెన్సీ ద్వారా నడపబడినట్లయితే, బలవంతంగా కంపనాలు చోటు చేసుకుంటాయి. ఒక చిన్న ఉదాహరణ, ప్రతి డౌన్ స్వింగ్ మీద నెట్టబడ్డ పిల్లల ఉయ్యాల.

అవరుద్ధ  కంపనం: కంపన వ్యవస్థ యొక్క శక్తి క్రమంగా ఘర్షణ, ఇతర నిరోధాల ద్వారా విపరీతమైనప్పుడు  ఈ అవరుద్ధ  కంపనాలు ఎర్పడతాయు. 

**కంపన పరీక్ష**

ఒక నిర్మాణంలో ఒక ఫోర్సింగ్ ఫంక్షన్ ను ప్రవేశపెట్టడం ద్వారా కంపనం పరీక్షించబడుతుంది , సాధారణంగా ఒక రకమైన షేకర్ తో. ప్రత్యామ్నాయంగా, ఒక DUT (టెస్ట్ కింద పరికరం) షేకర్ యొక్క టేబుల్ కు జతచేయబడుతుంది.బలవంతపు ఫంక్షన్‌ను ఒక నిర్మాణంలోకి ప్రవేశపెట్టడం ద్వారా వైబ్రేషన్ పరీక్ష జరుగుతుంది, సాధారణంగా కొన్ని రకాల షేకర్‌లతో. ప్రత్యామ్నాయంగా, షేకర్ యొక్క "టేబుల్" కు DUT (పరీక్షలో ఉన్న పరికరం) జతచేయబడుతుంది. నిర్వచించిన వైబ్రేషన్ వాతావరణానికి పరీక్ష (డియుటి) కింద పరికరం యొక్క ప్రతిస్పందనను పరిశీలించడానికి వైబ్రేషన్ పరీక్ష జరుగుతుంది. కొలిచిన ప్రతిస్పందన వైబ్రేషన్ వాతావరణంలో పనిచేయగల సామర్థ్యం, , లెక్కించబడ్డ ప్రతిస్పందన కంపన వాతావరణంలో పనిచేసే సామర్థ్యం,శ్రమ ,  ప్రతిధ్వనించే పౌన:పున్యాలు లేదా స్క్వాక్ , రాటిల్ సౌండ్ అవుట్ పుట్ (NVH) కావొచ్చు.  ప్రత్యేకమైన రకం నిశ్శబ్ద షేకర్‌తో స్క్వీక్, గిలక్కాయల వంటి  పరీక్ష నిర్వహిస్తారు, ఇది ఆపరేషన్‌లో ఉన్నప్పుడు చాలా తక్కువ ధ్వని స్థాయిలను ఉత్పత్తి చేస్తుంది.





## మూలాలు

వర్గం:ధ్వని
చల్లగల్ల నరసింహం

**చల్లగల్ల నరసింహం** భారతీయ సివిల్ సర్వెంట్, రచయిత. ఆయన ఆంధ్రప్రదేశ్ రాజధాని అయిన హైదరాబాదు లోని జూబ్లీ హిల్స్ ను ఆధునీకరించడంలో ప్రసిద్ధి గాంచాడు.  ఆయన ఐఏయస్ అధికారిగా పనిచేశాడు. 1947 నుండి 1953 వరకు చెన్నై కార్పొరేషన్ కు కమీషనర్ గా పనిచేశాడు. తమిళనాడు లోని చెన్నై నగరంలో టౌన్ షిప్ ను అభివృద్ధి చేశాడు. ఆయన స్వీయ చరిత్ర "మి అండ్ మై టైమ్స్" తో 1986 లో ప్రచురితమైనది. భారత ప్రభుత్వం ఆయనకు 1962లో పద్మశ్రీ అవార్డును యిచ్చి సత్కరించింది.
## మూలాలు

## ఇతర పఠనాలు
* 

వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
వర్గం:తెలుగువారు
వర్గం:ఐ.ఏ.ఎస్.ఆఫీసర్లు
వర్గం:భారతీయ రచయితలు
వర్గం:జనన సంవత్సరం తప్పిపోయినవి
వర్గం:ఆత్మకథ రాసుకున్న ఆంధ్రప్రదేశ్ వ్యక్తులు
అడపావారిపాలెం

**అడపావారిపాలెం**, కృష్ణా జిల్లా, మోపిదేవి మండలానికి చెందిన రెవెన్యూయేతర గ్రామం. 

## గ్రామ పంచాయతీ
ఈ గ్రామం పెదకళ్ళేపల్లి గ్రామపంచాయతీ పరిధిలోని ఒక శివారు గ్రామం.

## దర్శనీయ ప్రదేశాలు/దేవాలయాలు
### శ్రీ అమ్మగారు తల్లి ఆలయం
ఈ ఆలయంలో అమ్మవారి వార్షిక జాతర మహోత్సవాలు, 2016, మే-13వతేదీ శుక్రవారం నుండి 15వతేదీ ఆదివారం వరకు వైభవంగా నిర్వహించెదరు. 13వతేదీ శుక్రవారంనాడు వృక్షపూజ, ఇతర ప్రత్యేకపూజాకార్యక్రమాలు, 14వతేదీ శనివారంనాడు అమ్మవారికి పవిత్ర కృష్ణానదిలో పుణ్యస్నానాలు చేయించడం, బంగారుపుట్ట, జ్యోతులతో గ్రామోత్సవం, 15వ తేదీ ఆదివారంనాడు నైవేద్యాల సమర్పణ, అమ్మవారి ఆలయ పునఃప్రవేశం మొదలగు కార్యక్రమాలు నిర్వహించెదరు. [2]

## గ్రామంలో ప్రధాన వృత్తులు
వ్యవసాయం

## మూలాలు
 
## వెలుపలి లింకులు
[2] ఈనాడు అమరావతి/అవనిగడ్డ; 2016, మే-12; 3వపేజీ.

వర్గం:మోపిదేవి మండలంలోని రెవెన్యూయేతర గ్రామాలు
2016 మే 11 బాగ్దాద్ బాంబుదాడులు

ఇరాక్ రాజధాని బాగ్దాద్ నగరంలో 2016, మే 11, ట్రక్కు బాంబింగ్ జరిగి కనీసం 65 మంది మరణించగా, 87 మంది గాయపడ్డారు. జన సమ్మర్దమైన మార్కెట్ ప్రాంతంలో బాంబు దాడి జరగి ప్రధానంగా స్త్రీలు, పిల్లలు మరణించారు. తర్వాతిరోజున షీటే కధుమియా ప్రాంతంలో జరిగిన ఆత్మాహుతి దాడిలో 18 మంది మరణించగా 43 మంది గాయపడ్డారు. పశ్చిమ బాగ్దాద్ కు చెందిన జామియా ప్రాంతంలో మరో కారు బాంబు దాడి జరిగి 13 మంది వరకూ చనిపోయారు.

## వరస ఘటనలు వివరాలు
మే నెలలో ఒక వారంలో బాగ్దాద్‌లో బాంబు దాడుల్లో ఉగ్రవాదులు 200 మందికి పైగా మృతి చెందారు. ఈ దాడులును చాలా ఇస్లామిక్ స్టేట్లు ఖండించాయి రద్దీగా ఉండే మార్కెట్లు, చెక్‌పోస్టులను లక్ష్యంగా చేసుకున్నాయి.
* మే 11: సదర్ సిటీ ప్రాంతంలో రద్దీగా ఉండే ఆహార మార్కెట్లో పండ్లు, కూరగాయలతో నిండిన పికప్ ట్రక్ ఉదయం 10 గంటల సమయంలో పేలింది.ఈ ప్రమాదంలో 70 మంది మరణించారు.
* మే 11: కథిమియా ప్రాంతెలో పోలీసు తనిఖీ కేంద్రంపై ఆత్మాహుతి దాడి జరిగింది. ఈ ప్రమాదంలో 17 మంది మరణించారు.
* మే 11: హే అల్ జామియా పోలీసు చెక్‌పాయింట్ వద్ద కారు బాంబు పేలింది.ఈ ప్రమాదంలో 9 మంది మరణించారు.
* మే 15: తాజీ ప్రాంతంలో తెల్లవారుజామున, ఒక ఆత్మాహుతి కారు బాంబర్ ఒక గ్యాస్ ప్లాంట్ ప్రధాన గేటుపై దాడి జరిగింది. అది జరిగిన తరువాత వరుసగా ఆరు ఆత్మాహుతి బాంబుదాడులు జరిగాయి. ఆ ఘటనలో మొత్తం 14 మంది మరణించారు.
* మే 17: షాబ్ ప్రాంతంలో బహిరంగ మార్కెట్‌ను తెల్లవారుజామున లక్ష్యంగా చేసుకుని మెరుగైన పేలుడు పరికరాలుతో ఒక ఆత్మాహుతి దాడి జరిగింది.ఈ దాడిలో 39 మంది చనిపోయారు.
* మే 17: డోరా ప్రాంతంలో ఉదయం నిలిచిన టోకు కూరగాయల మార్కెట్ వద్ద ఆపి ఉంచిన కారు పేలింది. ఈ ఘటనలో 10 మంది మరణించారు.
* మే 17: హబీబియా ప్రాంతంలో మధ్యాహ్నం ఒక రెస్టారెంట్ పై ఆత్మాహుతి దాడి దాడి చేసింది.ఈ దాడిలో 7 గురు చనిపోయారు.
* మే 17: తిరిగి మరలా సదర్ సిటీ ప్రాంతంలో మధ్యాహ్నం ఒక రద్దీ మార్కెట్‌పై ఆత్మాహుతి దాడి జరిగింది.ఈ ప్రమాదంలో 23 మంది మరణించారు. :

పై ఘటనలలో వ.సంఖ్య 1 నుండి 5 వరకు జరిగిన ఘటనలకు ఇస్లామిక్ స్టేట్ ఆఫ్ ఇరాక్ అండ్ సిరియా బాధ్యతవహించినట్లు సామాజిక మాధ్యమంలో అంగీకరించింది.మిగిలిన మూడు ఘటనలకు ఎవ్వరూ బాధ్యత వహించలేదు.

## మూలాలు

## వెలుపలి లంకెలు

వర్గం:2016 సంఘటనలు
వర్గం:సంఘటనలు
అంకితం (ఇంటిపేరు)

**అంకితం** అనేది భారతీయుల ఇంటిపేరు. ఆంధ్రప్రదేశ్ లోని విశాఖపట్నం లో విద్యాభివృద్ధికి విశేష కృషి చేసిన వారు ఈ వంశీకులు. వీరు పెరిక రాజుల జాతికి చెందుతారు. 

* అంకితం వెంకట నరసింగరావు(1827–1892)
* అంకితం వెంకట జగ్గారావు (1866–1921)
* అంకితం వెంకట భానోజీ రావు (1890–1978)
* అంకితం వి.ఎన్.జగ్గారావు (1927–1990)

## ఇతర లింకులు
* Eminent Families of Visakhapatnam
* College with History 
* Raja A.V. Jugga Row Bahadur Garu, Zamindar of Sher Muhummadapuram

వర్గం:ఇంటిపేర్లు
అంకితం వెంకట నరసింగరావు

**అంకితం వెంకట నరసింగరావు** విశాఖపట్నం జిల్లాకు డిప్యూటీ కలెక్టరుగా ఉండేవారు.
## జీవిత విశేషాలు
ఆయన 1827లో జన్మించారు. ఆయన బాల్యంలో ఉన్నప్పుడు తన తండ్రి మరణించారు. తాను తాతగారి యింట పెరిగారు. ఉత్తర సర్కార్ల నవీన విద్యా పితామహుడైన రెవ్.జె.హై ఆయనను చదివించారు. ఆయన విశాఖపట్నం డిప్యూటీ కలెక్టరుగా అతి పిన్నవయస్సులో చేరారు.

ఆయన విశాఖపట్నంలో ప్రసిద్ధమైన నక్షత్రశాలను స్థాపించిన గోడే వెంకట జగ్గారావు కుమార్తెను వివాహమాడారు. వీరు ఆ నక్షత్రశాలను కొంతకాలంపాటు కొనసాగించారు. వీరు తన మామగారి శాస్త్ర విషయక కృషియందు ఆసక్తి పొంది ఆ నక్షత్రశాలను అనేక విధములుగా అభివృద్ధి చేసి ప్రభుత్వంవారితోనూ, ఇతర దేశపు జ్యోతిశ్శాస్త్రజ్ఞులతోను ఉత్తర ప్రత్యుత్తరములు పెట్టుకొని అతి సమర్థులని పేరుపొంది రాయల్‌ ఏసియాటిక్‌ సొసైటీకి 1871లోనూ, రాయల్‌ జియో గ్రాఫికల్‌ సొసైటీకి 1872 లోనూ ఫెలో అయినారు. వెంకట జగ్గారావుగారి కుమార్తె అయిన వీరి భార్య గారు తమ తండ్రి గారిపై గల అభిమానంతో అబ్జర్వేటరీని శాశ్వత బ్రహ్మకల్పముగ కాపాడబడుటకై మూడు లక్షల రూపాయలను మూల ధనముగా నుంచారు. నరసింగరావు గారు తాము కనిపెట్టిన వింతల గురించి ఒక పుస్తకము ప్రచురించారు.ఆయన సంస్థాన వ్యవహారాలు చేసుకొనేందుకు తన పదవికి రాజీనామా చేసారు. ఆయన రాజీనామా చేసిన తరువాత భారత ప్రభుత్వం "రాయ్‌ బహదూర్"గా బిరుదునిచ్చింది.

## మిసెస్ ఎ.వి.ఎన్.కళాశాల
ముందు **హిందూ హైస్కూలు**గా ప్రారంభింపబడిన ఈ కళాశాల తరువాతి కాలంలో మిసెస్ ఎ.వి.ఎన్.కళాశాలగా రూపాంతరం చెందింది. 1882లో “హిందూ" కళాశాల పేరును మిసెస్ ఎ.వి.ఎన్ . కళాశాలగా మార్చారు. ఆనాటి జమీందారు ఇచ్చిన 11 ఎకరాల భూమి, లక్షరూపాయల విరాళం, కళాశాల కోసం ఒక పెద్ద భవనం, మరొక 15000 రూపాయలు అతని భార్య గుర్తుగా అంకితం వెంకట నరసింగరావు విరాళం ఇచ్చాడు. అందుకని అతని భార్య పేరు పెట్టారు. ఆయనిచ్చే విరాళం ఫలితంగా ఆ కళాశాల అభివృద్ధి చెందింది. భారతదేశంలో మొదటి శాస్రవిజ్ఞాన నోబెల్ గ్రహీత సి.వి.రామన్ తన ఇంటర్మీడియట్ విద్యను ఇదే కళాశాలలో పూర్తిచేసారు. ఈ కళాశాలలో అనేక ప్రముఖులు చదువుకున్నారు.

విశాఖపట్నట్నంలో ప్రముఖ జమీందారులు 1860కి ముందు అంగోలా వెర్నాక్యులర్ స్కూలుకు సహకారం అందించేవారు. 1878లో ఈ సంస్థ మద్రాసు విశ్వవిద్యాలయం అనుబంధ కళాశాలగా మారి "హిందూ కళాశాల"గా మారినది. ఈ కళాశాల ఆర్థిక లోటులో ఉన్నప్పుడు 1882లో నరసింగరావు గారు ఒక లక్ష రూపాయలు విరాళం, 11 ఎకరాల భూమి, స్వంత భవనంతో పాటు 15000 రూపాయల నిథిని అందజేసారు. ఆయన సేసిన సేవలకుగాను ఆయన భార్య పేరుతో ఈ కళాశాలకు 1899లో మిసెస్ ఎ.వి.ఎన్.కళాశాలగా నామకరణం చేసారు.

1950-61 లో ఈ కళాశాల స్వర్ణోత్సవాలు జరిగినవి. ఆయన కుమారుడు ఎ.వి.భానోజీ రావు ఈ కళాశాలను ఉన్నత స్థాయిలో నిలిపాడు. భానోజీరావు కుమారుడు జగ్గారావు ఈ కళాశాల అభివృద్ధికి కృషిచేసారు.

ఈ కళాశాలలో చదివినవారిలో ముఖులు అల్లూరి సీతారామరాజు, శొంఠి రామమూర్తి, బి.ఎన్.శర్మ (మద్రాసు హైకోర్టు జడ్జి), వేపా రామేశం (స్వాతంత్ర్య సమరయోధులు), తెన్నేటి విశ్వనాథం, ఎస్.వి.రంగారావు, శ్రీశ్రీ, రావిశాస్త్రి, ద్వారం వెంకటస్వామి నాయుడు, ఆదిభట్ల నారాయణదాసు మొదలైన వారు అభ్యసించారు.

## మూలాలు

## ఇతర లింకులు
* SHERMUHAMMADPURAM and YEMBARAM (Zamindari)
* Eminent Families of Vizag
* Early Pioneers of Telescopic Astronomy in India:G.V.Juggarow and His Observatory

వర్గం:1827 జననాలు
వర్గం:1892 మరణాలు
వర్గం:విశాఖపట్నం జిల్లా విద్యాదాతలు
వర్గం:విశాఖపట్నం జిల్లా శాస్త్రవేత్తలు
వర్గం:ఆంధ్రప్రదేశ్‌కు చెందిన బ్రిటిషు ప్రభుత్వ ఉద్యోగులు
దర్శనమ్, ఆధ్యాత్మిక వార్తా మాస పత్రిక

**దర్శనమ్** ఆధ్యాత్మిక మాసపత్రిక.
## విశేషాలు
ఈ పత్రిక ఆధ్యాత్మిక పత్రికారంగంలో అనేక సంవత్సరాలపాటు నిరంతరాయంగా, నిర్విఘ్నంగా కొనసాగుతుంది. ఈ పత్రికలో వేదవాఙ్మయంలోని అపారజ్ఞానరాశిని సంక్షిప్త సుందరంగా సులభశైలిలో లభిస్తుంది. దీనిలో అనేకాధ్యాత్మికాంశాలు వివిధ వ్యాసరూపాలలో ఉంటాయి. భారతీయులకు ఆత్మలైన వేదాలలోని ఉపనిషత్తులతో ప్రపంచీకృతం అయిన వాదోపవాదాలూ, చర్చలూ, ప్రశ్నోత్తరాలూ ఇందులో ఉంటాయి. చతుర్విధ పురుషార్థ సాధనకు పట్టుకొమ్మలైన రామాయణ, భారత, భాగవతేతిహాసాలలోని రమణీయకథలూ, కమనీయ ఘట్టాలూ సుందర వర్ణనలతో ఉంటాయి. ప్రస్థాన త్రయాలలోని ఉపనిషత్తులనూ, బ్రహ్మసూత్రాలనూ, భగవద్గీతనూ అన్ని కోణాలనుండి అధ్యయనం చేసి విడమరచి చెప్పే విద్వాంసుల రచనలు ఈ పత్రికకు అలంకారాలు. శంకర భగవత్పాదులవంటి జగద్గురువులు రచించినర స్తోత్రసాహిత్యం తొలిపుటలోనే ఉంటుంది.

భౌతిక సుఖాలు అశాశ్వతాలనే జీవిత సత్యాలు ఈ పత్రికలో గల వ్యాసాలలో ఉంటాయి. ప్రపంచానికి మార్గదర్శనం చేస్తున్న యోగులూ, విరాగులూ, పీఠాదిపతులూ, మునుల యొక్క జీవితానుభవాలు ఈ పత్రికలో ఉంటాయి. ఆధ్యాత్మికజ్ఞానాన్ని అనేక కోణాలతో ఈ పత్రిక ప్రతిబింబిస్తున్నది.

ఇందులో సాధకులకోసం స్తోత్రాలూ, పాఠకులకోసం కథలూ, చరిత్ర జ్ఞానం కోసం గాథలూ, సామాన్యులకోసం చిత్రకథలూ, మేధావులకోసం పదకేళులూ, జ్యోతిష పరిజ్ఞానం కోసం రాశిఫలాలూ, నిత్యతిథి వార నక్షత్రయోగ కరణ పరిజ్ఞానం కోసం మాసపంచాంగం మొదలగు అంశాఅలుంటాయి.
## కార్యక్రమాలు
దర్శనం ఆధ్యాత్మిక మాస పత్రిక యాజమాన్యం అధ్వర్యంలో డిసెంబరు 14 2002 తెలుగు లలిత కళా తోరణంలో జరిగిన గురువందనం కార్యక్రమం జరిగింది.
## మూలాలు

## ఇతర లింకులు
* Darshanam Telugu Devotional Magazine

వర్గం:తెలుగు మాసపత్రికలు
వర్గం:తెలుగు ఆధ్యాత్మిక పత్రికలు
వర్గం:హైదరాబాదు నుండి ప్రచురితమైన తెలుగు పత్రికలు
అంకితం వెంకట జగ్గారావు

**అంకితం వెంకట జగ్గారావు** (1866-1921) విశాఖపట్నం జిల్లా ప్రముఖులు.
## జీవిత విశేషాలు
ఆయన విశాఖపట్నంలో 1866న అంకితం వెంకట నరసింగరావు, అచ్చీయమ్మ దంపతులకు జన్మించారు. ఆయన తండ్రిగారు విశాఖపట్నం జిల్లాకు డిప్యూటీ కలెక్టరుగా పనిచేసారు. ఆయన తల్లి యొక్క తండ్రి అయిన గోడే వెంకట జగ్గారావు ప్రసిద్ధ జోతిష్య, ఖగోళ శాస్త్ర ప్రముఖులు. ఆయన లండన్ మిషన్ హైస్కూలులో ప్రాథమిక విద్యనభ్యసించారు. తన తండ్రికి ఖగోళ శాస్త్రం పై ఉన్న అభిరుచితో ఆయనను ఖగోళ శాస్త్రవేత్తగా తిర్చిదిద్దాలనుకున్నాడు. కాని ఆయనకు నాటకాలు, ఉద్యానవన శాస్త్రం పై అభిరుచి ఎక్కువ. ఆయన విజ్ఞా శాస్త్ర పాండిత్యము గలవానిగా ప్రసిద్ధి చెందాడు. ఆయన యూరప్తో పాటు అనేక దేశాలను పర్యటించారు. అనేక విషయాలను తెలుసుకున్నారు.

ఆయన తన తండ్రి నుండి వారసత్వంగా వచ్చిన ఎస్టేట్ వ్యవహారలను 1898 నుండి చూస్తున్నారు. ఆయన తన తండ్రి నిర్వహించిన ఖగోళ శాస్త్ర వేథశాల, తన తల్లి ప్రారంభించిన ఫోటోగ్రాఫీ నక్షత్రశాలను నిర్వహించారు. ఆయన స్వయంగా భారతదేశంలో గల మూడు ప్రసిద్ధ అయస్కాంత వేథశాలలో ఒకదానిని స్థాపించారు. ఆ కాలంలో భూకంపాల గూర్చి తెలుసుకొనేందుకు భూకంప అబ్సర్వేటరీని స్థాపించారు.

ఆయనకు ఉద్యానవన శాస్త్రంపై గల అభిరుచితో ఇంటర్నేషనల్ అసోసియేషన్ బొటానిక్స్ లో సభ్యుడుగా ఉన్నారు. అనేక అరుదైన వృక్ష జాతులను సేకరించారు.

ఆయనకు కళలపై ఉన్న అభిరుచితో అనేక దేశాలను సందర్శించారు. ఆయన వద్ద పారిస్ వద్ద సేకరించిన అసలైన చిత్రాలు ఉండేవి.

ఆయన 1900లో ఇంగ్లాండ్ పర్యటించారు. అచట విక్టోరియా మహారాణి, ప్రిన్స్ ఆఫ్ వేల్స్ ను కలిసారు. అక్కడ కొంతకాలం ఉన్న తదుపరి ఆయన రాయల్ ఆస్ట్రానామికల్ సొసైటీ సభ్యునిగా ఎన్నికైనారు. రాయల్ మెటరాలాజికల్ సొసైటీ, రాయల్ కొలోనియల్ ఇనిస్టిట్యూట్, సొసైటీ ఆఫ్ ఆర్ట్స్ లలో సభ్యత్వాన్ని పొందారు. ఆయన అనేక నక్షత్రశాలను సందర్శించారు. ఆయన పారిస్, స్విడ్జర్లాండ్, ఇటలీ దేశాలకు పర్యటించారు. అచట అనేక అపురూపమైన చిత్రాలను సేకరించారు. ఆయన వద్ద 10000 వాల్యూమ్స్ గల అందమైన గ్రంథాలయం ఉండెడిది. అందులో విజ్ఞానశాస్త్రం, ఆంగ్ల సాహిత్యం, భారతీయ విజ్ఞాన సర్వస్వాలు ఉండేవి.

ఆయన స్వంత ఖర్చుతో ఒక వైద్యశాలను కట్టించారు. విశాఖపట్నం ప్రజలకు ఆ కాలంలో వైద్య సహాయాన్ని అందిందుటకు ఈ వైద్యశాల ఉపయోగపడేది.

## పురస్కారాలు
ఆయనకు ఇంగ్లాండ్ నుండి విక్టోరియా మహారాణి యొక్క కాంస్య విగ్రహం పురస్కారంగా వచ్చింది. 
## మూలాలు

## ఇతర లింకులు

వర్గం:1866 జననాలు
వర్గం:1921 మరణాలు
వర్గం:వృక్ష శాస్త్రవేత్తలు
వర్గం:విశాఖపట్నం జిల్లా శాస్త్రవేత్తలు
వర్గం:విశాఖపట్నం జిల్లా దాతలు